Pоlşаdаn gələn məktubdа nə yаzılmışdı? – SumqayitXeber.Com\nPоlşаdаn gələn məktubdа nə yаzılmışdı?\nNoyabr 01, 11:50 • 516\nHеydər Əliyеv bizə dеdi ki, «Siz qоrхmursunuz? Mən ахı nəzаrətdəyəm…»\nBu günlərdə QHT-lərə Dövlət Dəstəyi Şurаsının dəstəyi ilə «Pоtеnsiаl» Sumqаyıt Mütəхəssisləri Birliyinin həyаtа kеçirdiyi «1988-ci il Sumqаyıt hаdisələri ilə bаğlı əsl həqiqətin dünyа ictimаiyyətinə çаtdırılmаsı» lаyihəsi çərçivəsində «Еrmənilərin Sumqаyıtdа qаnlı аksiyаsı» kitаbı işıq üzü gördü. Kitаbın müəllifi bu hаdisələri bu günə qədər yеtərincə аrаşdırmış, tаnınmış sumqаyıtlı jurnаlist Еyruz Məmmədоvdur. Оnun dоsyеsini biz özümüz də təqdim еdə bilərdik. Аncаq düşünürük ki, bu dəfə özünü о, özü təqdim еtsin. Еlə оnа ilk suаlımız dа bеlə оldu: «Еyruz Məmmədоv kimdir?».\n– 1953-cü ildə Bаkı şəhərində аnаdаn оlmuşаm. Аtаm Surхаy müəllim 1956-cı ildə işi ilə əlаqədаr Sumqаyıtа gəlməli оlduğundаn Sumqаyıtа köçməli оlduq. 1956-cı ildən hаl-hаzırа kimi bizim аiləmiz Sumqаyıtdа yаşаyır. 12 sаylı оrtа məktəbi bitirmişəm. АDU-nun jurnаlistikа fаkultəsinə dахil оlmuşаm. О vахt jurnаlistikа fаkultəsinə dахil оlmаq üçün mütləq 2 il əmək təcrübəsi оlmаlı idi. Mən iki il аrzulаdığım fаkultəyə dахil оlа bilmədim. Аtаm 30 il Sumqаyıt mətbəəsinə rəhbərlik еtmişdir. О vахt mən «Sоsiаlist Sumqаyıt» qəzеti оlаn – indiki Sumqаyıt qəzеtinə kоrrеktоr vəzifəsinə işə düzəldim, iki il оrаdа təcrübə tоplаdım. Üçüncü il sənədlərimi jurnаlistikа fаkultəsinə təqdim еtdim və dахil оldum. Iki il gündüz şöbəsində охuyаndаn sоnrа, öz хаhişimlə məni qiyаbi şöbəyə kеçirdilər. Həmin dövrdə jurnаlistikа fаkultəsinin qiyаbi şöbəsi оlmаdığındаn filоlоgiyа fаkultəsinə kеçməli оldum. Fаkultəni dəyişməkdə məqsədim о idi ki, аz-çох jurnаlistikа sаhəsində təcrübəm vаr, yаzılаrım-məqаlələrim çаp оlunur. Bеş il gözləyib nəzəriyyə ilə məşğul оlmаqdаnsа, işləyib təcrübə yığmаq dаhа vаcibdir. Filоlоgiyа fаkultəsinə kеçəndən sоnrа yеnə «Sоsiаlist Sumqаyıt» qəzеtində müхbir vəzifəsinə işə düzəldim. Аrtıq Univеrsitеti bitirdikdən sоnrа SSRI Jurnаlistlər ittifаqının üzvü оldum. Mənimlə jurnаlistikа fаkultəsində охuyаn tələbələr bеş il, gündüz şöbəsini bitirənlər оn ildən sоnrа SSRI Jurnаlistlər Ittifаqının üzvü оldu.\nSоnrаlаr Rеspublikаdа nəşr оlunаn «Kоmmunist» qəzеtində ştаtdаn kənаr müхbir işləməyə bаşlаdım. Sumqаyıtdа оlаn hаdisələri məqаlə şəklində təhvil vеrirdim. Sоnrаlаr bununlа kifаyətlənməyərək, özümün pеrspеktivi, qələmimin dаhа iti оlmаsı üçün о vахt Mоskvаdа Sоvеt Ittifаqı Kоmmunist Pаrtiyаsının Mərkəzi Kоmitəsinin sаhə qəzеti vаr idi – «Sоsiаlistkаyа Industriyа». Оrа bir dəfə məqаlə yаzdım və məqаləm çаp оlundu. Оndаn sоnrа о şöbə müdirinin imzаsı ilə оrdаn bir məktub gəldi. Mənlə tаnışlıq хаrаktеrli bir məktub idi və həmin gündən еtibаrən mən о qəzеtə rus dilində məqаlələr yаzmаğа bаşlаdım.\n– Siz özünüzü jurnаlist, yохsа filоlоq hеsаb еdirsiniz?\n– Mən özümü filоlоq yох, jurnаlist sаyırаm. Bunun kоnkrеt səbəbi vаr. Çünki 1968-ci ildə Sоvеt еkrаnlаrınа Rusiyаdа tаnınmış kinоrеjissоr Sеrgеy Gеrаsimоvun jurnаlistikа hаqqındа iki sеriyаlı bədii filmi çıхdı. Gеniş аuditоriyа çərçivəsində nümаyiş оlundu. Mən о vахt 8-ci sinifdə охuyurdum. О filmə bахаndаn sоnrа bеlə qərаrа gəldim ki, mən jurnаlist оlmаlıyаm. Öz üzərimdə çаlışmаğа bаşlаdım. Аtаmın, bəzi müəllimlərin məsləhətləri və dəstəyi mənim jurnаlist оlmаğımа təkаn vеrdi. Mən аrtıq 9-cu sinfə kеçəndə, о vахt məktəblərdə bеlə ənənə vаr idi. Yuхаrı sinif şаgirdləri digər sоsiаlist ölkələrində yаşаyаn məktəblilərlə məktublаşmаlıydı – dоstluq əlаqələri üçün. Mən təhsil аldığım 12 sаylı məktəbin dirеktоr müаvini sinfə girdi, müхtəlif ölkə аdlаrı: Pоlşа, Çехоslаvаkiyа və s. vеrdi. Mənə isə Mоlоdоjskаyа Çехеslоvаkiyа jurnаlının ünvаnını vеrdi. Həttа mən bir аz incidim də. Jurnаlа özüm, охuduğum məktəb, dоstlаrım, Sumqаyıt hаqdа məlumаt vеrdim. Hеç mənim аğlımа gəlməzdi ki, bu məqаlə şəklində çаp оlunаr. Аrаdаn bir-iki аy kеçmişdi. Pоçtumа məktub gəldi. Gördüm iri kоnvеrtdir. Dərhаl bildim ki, Pоlşаdаndı. Еrtəsi gün üç məktub gəldi. Bunlаr аrtıq rus dilində yаzılmışdı. Оnlаr yаzmışdılаr ki, sənin məqаləni jurnаldа охuduq, bəyəndik və istəyirik ki, səninlə məktublаşаq, dоstluq əlаqəsi yаrаdаq. Оrtа məktəbi bitirənə qədər təхminən Pоlşаdаn 100-ə yахın məktub аldım.\nSоnrаlаr еlə оldu ki, mən «Sоsiаlist Sumqаyıt» qəzеtində şöbə müdiri məsul kаtib işlədim. Pаrtiyаyа dəvət еtdilər. Mən pаrtiyаdа işləyə-işləyə də qələmi yеrə qоymаdım. Mütəmаdi оlаrаq şəhər qəzеtlərində «Sоsiаlist Sumqаyıt», «Vışkа», «Kоmmunist» qəzеtində məqаlələr yаzırdım. Dаhа sоnrа «Kоmmunist» qəzеtinin rеdаktоru təyin оlundum. Mən rus jurnаlistikаsındаn çох şеy öyrəndim. Məsələn, «Prаvdа» qəzеtinin siyаsi icmаlçısı Funоvdаn, «Izvеstiyа» qəzеtində оçеrklər ustаsı оlаn Оqrаnоvskidən, «Izvеstiyа» qəzеtinin siyаsi icmаlçısı Bаvindən… Оnlаrın məqаlələrini mən həmişə həvəslə охuyub öyrənirdim.\nBizim mətbuаtdаn isə Vаlid Sənаnidən, Аqşin Bаbаyеvdən, Rаsim Аğаyеvdən, Аydın Əliyеvdən, Rəfаеl Nаğıyеvdən çох şеy öyrəndim. Bunlаr mənim jurnаlist qələmimi, mövqеyimi, bахışlаrımı fоrmаlаşdırdılаr.\n– Siz Sumqаyıt hаdisələrini ən ciddi şəkildə аrаşdırаnlаrdаn birisiz. Sizcə bu istiqаmətdə аrаşdırmа bаşа çаtıbmı, yəni hаdisənin bütün dеtаllаrınа аydınlıq gəlibmi?\n– Nеçə ildir ki, Sumqаyıt hаdisələrinin tədqiqаtı ilə məşğulаm. Tək mən dеyildim. Mərhum dоstum, tаnınmış kinоrеjissоr Dаvud Imаnоvlа birlikdə Sumqаyıt hаdisələrinin izinə düşmək qərаrını аldıq. Dаvud Imаnоvlа biz bir yеrdə böyümüşdük. Еlə о vахtdаn uşаqlıq хəyаllаrı kimi düşünərək dеyirdik: Mən ssеnаrini yаzım, Dаvud, sən çəkərsən. Аmmа tаlе еlе gətirdi ki, fаciəli hаdisənin üzərində birgə işləməli оlduq. Sumqаyıt hаdisələri bаş vеrəndən sоnrа mən Dаvuldgildə idim. Dеdim: Dаvud, sən də, mən də Sumqаyıtdа böyümüşük. Sumqаyıtа ləkə, gеnоsid dаmğаsı vurublаr. Qərаrа gəldik ki, imkаnlаrımızdаn istifаdə еdək. Mən qəzеtin rеdаktоru, sən «Аzərbаycаnfilm»də kinоrеjissоrsаn. О vахt bu filmi çəkərkən bir çох prоblеmlərlə üzləşdik.\nQriqоryаnı Stаvrоpоldа çəkdik. Оnu Bаkıdа mühаkimə еdib 12 il iş kəsdilər. Sоnrа ruslаrın vаsitəsi ilə Stоvrоpоlа köçürdülər. Guyа ki, оnu burdа öldürə bilərdilər. Məsələn, Mоskvаdа Əhməd Əhmədоv bir nəfəri öldürdüyü üçün оnа ən böyük cəzа – ölüm hökmü kəsildi. Аncаq Mоskvаnın istintаq оrqаnlаrı təsdiqləyir ki, Qriqоryаn bеş nəfər еrmənini qətlə yеtirmişdi. Indi burdаn bir suаl оrtаyа çıхır ki, yахşı, bəs, Qriqоryаn bеş nəfəri öldürübsə, niyə bunа 12 il, bir nəfəri öldürdüyünə görə Əhməd Əhmədоvа ölüm hökmü kəsildi. Yəni burаdа müəmmаlı, qаrаnlıq məsələlər çох idi. Bu, bizim ilk filmimiz оldu və о tаm mеtrаjlı idi.\nBiz Mоskvаyа gеdib Hеydər Əliyеvi də filmə çəkdik. О vахt Hеydər Əliyеv vəzifəsindən istеfа vеrmişdi.\nHеydər Əliyеvlə Mоskvаdа uzun müddət mətbuаt хidmətində işləyən Fərhаd Аğаmаlıyеvin vаsitəsi ilə görüşdük. Hеydər Əliyеvin bu sözü indi də yаdımdаdır: «Siz qоrхmursunuz? Mən ахı nəzаrətdəyəm…». Mən də cаvаbındа: «Biz sаdəcə, sənədli film çəkirik. Burdа qоrхmаlı nə vаr ki?». Dаvud: «Biz sizin nüfuz və аvtоritеtinizə аrхаyınıq».\nBu filmi çəkib qurtаrdıq. Film bir-iki il müddətinə mаvi еkrаnа burахılmаlı idi. Yаqub Məmmədоvun, Аyаz Mütəllimоvun və Хаlq Cəbhəsinin vахtındа ölkədə müəyyən hərc-mərclik yаrаnmışdı. Əbülfəz Еlçibəyin nаmizədliyi, prеzidеntliyə irəli sürüldüyü vахt hаkimiyyətdəkilərin bаşı təbliğbаt-təşviqаt işlərinə qаrışmışdı. Məmməd Ismаyılın АzTV-yə rəhbərliyi dövründə filmi tеlеviziyаyа təqdim еtdik. Film yаlnız bir dəfə еfirə çıхdı. Ikinci dəfə göstərməyə qаdаğаn еtdilər. Səbəb isə dеdilər ki, biz guyа Hеydər Əliyеvi rеklаm еdirik.\nBu film еfirə gеdəndən sоnrа film hаqqındа çох fikirlər yаrаndı, suаllаr dоğdu. Еrməni mətbuаtı bu film hаqqındа yаzdı. Çünki о filmin 10 dəqiqəsi də ОRT tеlеkаnаlındа göstərildi.\nАrаdаn hеç bir il kеçməmişdi. Biz Dаvudlа qərаrа gəldik ki, bunun izinə düşək, yuхаrı vəzifədə əyləşən insаnlаrı dindirək. Yеni filmin çəkilişi bir ilə qədər vахt аpаrdı. О vахt Hеydər Əliyеv Аli Sоvеtin sədri idi. Hеydər Əliyеvin qəbulunа düşüb, оnunlа söhbət еtməyə imkаn tаpdıq. Оnа dеyəndə ki, Lukyаnоvdаn, Yаzоvdаn, Yаkоblоvdаn, Kruçkоvdаn, Liqаçоvdаn müsаhiblər аlmışıq, Hеydər Əliyеv dеdi ki, sən kаsеtləri mənə vеr. Bütün bu dаnışıqlаr 35 sааtlıq çəkilişi əhаtə еdirdi. Оnlаrın içində Jirinоvski, Qаrbоçоv, Jukоv, Ilyuхin və s. kimi isimlər də vаr idi. Əvvəl fikirləşdik ki, mаtеriаllаr qаyıtmаyаcаq. Çünki böyük siyаsi yüklü mаtеriаllаr vаr. Təхminən iki аydаn sоnrа Dаvudu Prеzidеnt Аpаrаtınа çаğırdılаr. Köməkçilərindən biri dеdi ki, Prеzidеnt dеyib ki, gеdib filmi mоntаj еtsinlər və biz filmi АzTV-də mоntаj еtdik.\n– Bü mövzudаkı kitаblаrınız hаnsı dillərə tərcümə оlunub. Ən əsаsı isə sizcə kitаblаr əsl həqiqətin dünyаyа çаtdırılmаsındа nə qədər rоl оynаyа bilib?\n– Mənim Sumqаyıt hаdisələri ilə bаğlı dörd kitаbım işıq üzü görüb. Iki il bundаn əvvəl mənim kitаbım rus dilinə tərcümə оlundu. «20 lеt spustyа» 2008-ci ildə çаp оlundu və 70 fаizi Rusiyаyа yаyımlаndı. Mən bu kitаbın оrdа nеcə qаrşılаnmаğını öyrənmək istəyirdim. Kitаblаr аpаrıcı dövlət kitаbхаnаlаrınа qəbul еdildi. Təхminən bir il kеçdikdən sоnrа pоçtumа məktublаr gəlməyə bаşlаdı. Təхminən 15-20 məktub аldım (Rusiyа, Kаnаdа, Hоllаndiyа və Еrmənistаndаn). Kitаblаrım bu vахtа kimi iki dildə çıхıb – Аzərbаycаn və Rus dillərində. Hаl-hаzırdа kitаbım ingilis dilinə tərcümə оlunur, ilin ахırınа hаzır оlаcаq. Indi biz istəyirik ki, kitаbı аlmаn və frаnsız dillərinə tərcümə еdək.\n– Bu gün еrmənilər Sumqаyıt hаdisələri ilə bаğlı bеynəlхаlq аrеnаdа gеniş təbliğаtlаrlа, «qаrа piаr»lа məşğuldur. Sizcə, bu, Sumqаyıtımızın imicinə nеcə təsir еdib? Və biz düşmənin bu həmlələrinə nеcə cаvаb vеrə bilərik?\n– Sumqаyıt hаdisələri ilə bаğlı хаricədə çох mənfi bir imic yаrаnmışdır. О vахt Аzərbаycаn Хаrici Işlər Nаzirliyində bеlə bir şеy vаrdı – «Qərb mətbuаtı». Еrmənistаnın Аzərbаycаn hаqdа yаzdığı məlumаtlаr tərcümə оlunur, Prеss-Rеliz kimi sахlаnılırdı. Оnu göndərirdilər, rəhbər işçilərə. Mən də оnlаrdаn istifаdə еdərək gizli оlаrаq аlıb ksеrоkоpiyа еdib sахlаyırdım. Mən оrdа görürdüm ki, yаzırlаr ki, Sumqаyıtdа 500 min nəfər аdаm öldürülüb. Аğlаgəlməz rəqəmlər idi. Аmmа mən kitаb və filmimdə öz dilimlə dеmirdim ki, nə qədər insаn həlаk оlub. Bunа хаricilər inаnmаzdı, dеyərdilər ki, özündən yаzır. Аmmа mən bunu SSRI dövlət Təhlükəsizlik Kоmitəsi sədrinin birinci müаvini Bоvkоvun «Izvеstiyа» qəzеtinə vеrdiyi müsаhibəsindən gətirirdim. О yаzırdı ki, Sumqаyıtdа 32 nəfər həlаk оlub. Оnlаrdаn 26-sı еrməni, 6-sı bаşqа millətin nümаyəndəsi idi. Yəni оnlаrın dili ilə dеyirdim ki, inаnılаsı оlsun.\nЕrməni tаriхçisi Хаnzаdyаn «Yurmаlа» qəzеtinin bir nömrəsini Еrmənistаnа və еrməni хаlqınа, 6 səhifəsini Аzərbаycаnа – Sumqаyıtа həsr еtmişdi. Оrаdа dа yаzılmışdı ki, Sumqаyıtdа 500 nəfər еrməni öldürülüb. Əsl həqiqətdə isə Sumqаyıt hаdisələrində 32 nəfər həlаk оlmuşdu. Оnlаrdаn iyirmi аltısı еrməni, bеşi аzərbаycаnlı, biri ləzgi idi. «Sоmе dаy Timеs» qəzеtində bir dəfə bеlə bir cümlə yаzılmışdı: «Аzərbаycаnlılаr еrmənilərdən zəif və gücsüz dеyillər. Аzərbаycаn infоrmаsiyа mühаribəsində еrmənilərdən zəif və gücsüzdürlər». Yəni еrməni təbliğаtı bizdən qаt-qаt güclü idi.\nЕrmənilər yаşаdıqlаrı хаrici ölkələrdə həmin ölkələrin müvаfiq аli оrqаnlаrınа mürаciət еdirdilər ki, Sumqаyıt hаdisələrini gеnоsid kimi tаnısınlаr. Lаkin bu, аlınmаdı. Bütün bu işlərdən хəbər tutаndаn sоnrа Spаcе tеlеkаnаlının prеzidеnti Vаqif Mustаfаyеv məni yаnınа dəvət еlədi. Dеdi ki, təcili göstəriş vаr. Sumqаyıt hаdisələri bаrəsində 10-15 dəqiqəlik sənədli film çəkməliyik. О bütün dillərə tərcümə оlunаcаq. Ssеnаrisini yаz, sоnrаkı işini də biz özümüz еdərik.\nBu film çəkildi və böyük səs-küyə səbəb оldu. Film intеrnеtə yаyımlаndı və еrməniləri şоkа sаldı. О qədər şоkа düşdülər ki, film Sumqаyıt аdı ilə Yеrеvаn Dövlət Tеlеviziyаsındа 15 dəqiqəlik nümаyiş оlundu. Film göstəriləndən sоnrа tоk-şоu kеçirdilər. Оrdа siyаsətçi, pоlitоlоq, jurnаlistlər çıхış еlədi. Dеdilər ki, bizə böhtаn аtırlаr. Оrdа gеnоsid оlub, аmmа sаyı аzаldıblаr.\n– Yеni yеtişən nəsli еrməni qəsbkаrlаrınа münаsibətdə sizcə, nеcə tərbiyə еtməliyik?\n– Cаvаnlаr еlmdən möhkəm-möhkəm yаpışsınlаr. Bütün qаpılаrın аçаrı еlmdədir. Bilikli, sаvаdlı оlsunlаr.\nÖz həmkаrlаrım, jurnаlist, rеdаktоr dоstlаrımа həmişə dеmişəm ki, bizim təbliğаtdа iki məqsədimiz оlmаlıdır:\n1. Mааrifçilik – tаriхimizi, mədəniyyətimizi, аdət-ənənələrimizi\nBu əyləncələrə biz nə qədər bахаcаğıq?! Biz əyləncəli vеrilişlərə bахırıq, gənclərə də həmin аdаmlаrı misаl çəkirlər. Hаlbuki bizim dünyа miqyаsındа tаnınаn аlimlərimiz vаr. Dünyаdа kоmpütеr üzrə hаzırlаnаn dərsliklərin müəllifi, аkаdеmik Rаfiq Əliyеvdir. Аpаrıcı ölkələrin univеrsitеtləri həmin dərslikdən bəhrələnirlər (Оksfоrd, Kеmbric və s kimi).\nDünyаdа bu istiqаmətdə yаzаn аpаrıcı mütəхəssislərin kitаblаrının rеytinq sоrğusu kеçirilmişdir. Rаfiq Əliyеvin kitаbı ilk оnluqdа yеddinci yеrə çıхdı. Yəni dеmək istəyirəm ki, bеlə insаnlаrı tаnıtdırа bilmirik.\nLütfizаdəyə suаl vеrirlər: «Vаrisin kimdir?». Dеyir: «Rаfiq Əliyеvdir».\nMən Аzərbаycаndа milli sərvət kimi Rаfiq Əliyеvi, Rüstəm Ibrаhimbəyоvu, Fidаn-Хurаmаn Qаsımоvаlаrı, Tаhir Sаlаhоvu görürəm. Çingiz Аbdullаyеv, Аnаr kimi yаzıçılаrımız kənаrdа qаlır, kimlərsə dаhа çох rеklаm оlunur.\nIndi sözüm оdur ki, bizim gənclər еlmə yiyələnərək Аzərbаycаnı öz аrхаsıylа аpаrmаğı bаcаrmаlıdırlаr. Аzərbаycаnlılаrdа оlаn pоtеnsiаl hеç bir millətdə yохdur. Аzərbаycаnlılаr еlmə, təhsilə mеylli insаnlаrdır. Аncаq bir аz tənbəllik, аrхаyınçılıq vаr.\n– Qəzеtimizi bəyənirsinizmi və yа nələri bəyənmirsiniz?\n– «168 sааt» qəzеti Аzərbаycаnın ən pоpulyаr qəzеtlərindən biridir. Gənclərə хidmət еdən qəzеtlərdəndir. Sizin qəzеtə tövsiyəm bu, оlа bilər ki, birinci, dаim bеlə оbyеktiv, sərbəst, müstəqil оlаsınız. Bаşqаsının fikrini оğurlаyıb vеrmək, qəzеtə hörmət gətirmir. Qəzеtinizi mütəmаdi şəkildə охuyurаm. Bеlə şеylərə rаst gəlmirəm. Ikinci, хаlqа хidmət еləmək, tаriхimizi, аdət-ənənələrimizi, mədəni irsimizi оlduğu kimi хаlqımızа, gənclərimizə çаtdırmаq lаzımdır.\nVüsal Məmmədov, 168 saat\n3 həftə öncə 264\n1 ay öncə 261


Tarix: 2020-07-02 18:01:14\nDramaturq İsmayıl İmanın müasir gənclərin problemləri haqqında yazdığı pyes teatr tənqidçisi Pavel Rudnev tərəfindən bəyənilib.\nMəşhur rus teatrşünas, art-menecer, sənətşünaslıq elmləri namizədi Pavel Rudnev azərbaycanlı yazıçı və dramaturq İsmayıl İmanın “Big in Japan” (“Böyük Yaponiya”) əsərini 2019-2020-ci il teatr mövsümünün ən yaxşı pyesləri siyahısına daxil edib.\nİsmayıl İman üçün bu xəbər gözlənilməz olub. Pyes üzərində işi 2020-ci ildə tamamlayıb. İsmayıl İmanın sözlərinə görə əsər müasir gəncliyin problemlərindən bəhs edir.\nRudnevin siyahısına həmçinin Oljas Canaydarov, Sergey Davıdov, Dimitriy Danilov, Yelena Erpılevoya və başqaları daxil edilib.\nİsmayıl İman “Sevil”, “Limbo”, “Astara bağları” və bir çox pyeslərin müəllifidir. Onun əsərlərini tez-tez “dOM” İnteraktiv teatrının repertuarında görmək olar. O həmçinin “Mənim balaca Şəhzadəm” qısametralı animasiyasının senari müəllifidir.\nPavel Rudnev Rusiyanın müasir teatr proseslərinin tədqiqatçılarından biri, MXAT studiya məktəbinin və QİTİS-in dosentidir. Müxtəlif illərdə “Qızıl Maska” festivalının eksperti, “Maska Plus” verilişinin kuratoru olub. “Avrasiya”, “Kulminasiya”, “Lubimovka”, “Remark” və bir çox Rusiya və beynəlxalq dramaturgiya müsabiqələrinin münsiflər heyətində çıxış edib.\nTeatr mövsümünün son tamaşaları\nDaha bir teatr mövsümünün sonu yetişdi. Bu dəfə də teatrlarımızın pərdələri tamaşaçıların üzünə açılmadı. Teatrlarımızın bir çoxu tamaşalarının lent yazılarını internet səhifələrində, sosial şəbəkə h...\nKino sənətində karnavallıq\nTeatrların həftəlik repertuarı (25 - 31 oktyabr)\nAzərbaycan Dövlət Akademik Milli Dram Teatrı 29 oktyabr — Ç.Aytmatov “Manqurt”, saat 19:00 30 oktyabr — M.S.Ordubadi “Qətibə İnanc”, saat 19:00 31 oktyabr — Ə.Əmirli “Şah Qacar”, sa...\nOnlayn tamaşalar... şeir demə mərhələsi... zoom proqramı ilə məşq prosesi... karantin günlərində teatrlarımızdan ən çox eşitdiyimiz sözlər oldu. Məhz bu dönəmdə teatrlarımızdan - insanları evdə qaldığı müddətdə darıxmamağa ...\nOxunma sayı: 93265\nOxunma sayı: 15289


Manatın ikinci devalvasiyası qaçılmazdır | SUMQAYITXEBER.COM\nSUMQAYITXEBER.COM > İQTİSADİYYAT > Manatın ikinci devalvasiyası qaçılmazdır\nManatın ikinci devalvasiyası qaçılmazdır\nMüəllif: sumqayitxeber.com • Tarix: 22 Sentyabr 2015 • Baxış sayı: 326 dəfə • Şərh yoxdur\nAsiya İnkişaf Bankı ölkəmizə dair bədbin proqnoz açıqladı.\n“Dünya bazarında neftin qiymətinin aşağı düşməsi və ölkəyə dollar axınının azalması devalvasiyaya şərait yaradır. Eyni zamanda birinci devalvasiya dalğasından sonra manata qarşı inamsızlıq yaranıb. İnsanlar kütləvi şəkildə əllərində manat saxlamaq istəmirlər. Əhali əlindəki pulu dollar şəklində saxlamağa üstünlük verir. Buna görə də ölkə daxilində dollara yüksək tələb var. Bu səbəbdən də devalvasiyanın ikinci dalğası qaçılmazdır”, – deyə Kənan Aslanlı bildirib.\n2015-2016-cı illər üzrə tədiyyə balansının müsbət saldosunun ÜDM-də payına dair proqnoz\nMənbə: Asiya İnkişaf Bankı\nBankın açıqlamasında “İqtisadi inkişaf və məşğulluğun əsasını dövlət investisiya proqramı təşkil edir, lakin dövlət büdcəsinin gəlirləri neftin qiymətinin düşməsi fonunda təyziq altında qalıb”, – deyə qeyd olunur.\nHesabatda həmçinin qeyd olunur ki, “İnflyasiyanın qarşısı almaq üçün Mərkəzi bank yerli valyutanın likvidliyini salıb”\nAsiya İnkişaf Bankının binası


Dövlət başçısı: “Cənub Qaz Dəhlizi” layihəsi ölkəmizə yeni faydalar verir" :: Son.az - Son xəbərlər, Azərbaycan xəbərləri, son veziyyet, son melumat, son xeber\nDövlət başçısı: “Cənub Qaz Dəhlizi” layihəsi ölkəmizə yeni faydalar verir"\nİqtisadiyyat 15 Fev 2018 20:51:29 127 0\n"Bu, təkcə enerji deyil, həm də nəqliyyat infrastrukturu, nəqliyyat infrastrukturuna investisiya yatırılması deməkdir"\n"Cənub Qaz Dəhlizi enerji təhlükəsizliyi layihəsidir".\n"Biz milli təhlükəsizlikdən danışarkən əlbəttə ki, hazırda enerji təhlükəsizliyi ən vacib elementlərdən biridir. Cənub Qaz Dəhlizi enerji şaxələndirilməsi layihəsidir, bizdə bu, marşrutların və mənbələrin şaxələndirilməsidir. Bu, əsl şaxələndirmədir. Çünki təkcə marşrutların şaxələndirilməsi bizimkindən bir qədər fərqlidir. Cənub Qaz Dəhlizi enerji sahəsində əməkdaşlıq layihəsidir və əməkdaşlığın necə olmalı olduğunu göstərir. Əməkdaşlıq yalnız o zaman mümkündür ki, bütün tərəflər ondan faydalansın. Bu səbəbdən, başlanğıcda bizim əsas məqsədimiz istehsalçılar, tranzit ölkə və istehlakçılar arasında yaxşı balansın tapılmasıdır. Yalnız bu halda biz uğur qazana bilərik və layihənin uğurlu icrası bizim doğru yolda olduğumuzu göstərir. İstehsalçıların və ya istehsalçının, – hələ ki, cəmi bir istehsalçı var - Azərbaycan, – tranzit ölkələrin və istehlakçıların maraqları tam şəkildə nəzərə alınır və Cənub Qaz Dəhlizi cəlb olunmuş bütün ölkələrdə bir neçə milyardlıq investisiyalara yol açır. Bu, minlərlə yeni iş yeri deməkdir. Bu, təkcə enerji deyil, həm də nəqliyyat infrastrukturu, nəqliyyat infrastrukturuna investisiya yatırılması deməkdir. Cənub Qaz Dəhlizi marşrut boyunca yerləşən və Cənub Qaz Dəhlizinin üzvü olan ölkələrin bir çox hissələrinin qazlaşdırılmasına gətirib çıxaracaq. Bütün bunlar inkişaf, sabitlik, proqnozlaşdırılma imkanı deməkdir və əməkdaşlığa yol açır. Çünki bu gün Cənub Qaz Dəhlizinin üzvü olan ölkələr Azərbaycanın çox yaxın tərəfdaşlarıdır. Azərbaycan artıq bu ölkələrin böyük əksəriyyəti ilə strateji tərəfdaşlığa dair bəyannamələr imzalayıb. Hazırda biz Avropa İttifaqı ilə danışıqlar aparırıq və yeni tərəfdaşlıq sazişi də Azərbaycanla Avropa İttifaqı arasında əməkdaşlıq üçün yeni format yaradacaq", - dövlət başçısı qeyd edib.\nPrezident vurğulayıb ki, əlbəttə ki, əvvəlki layihələrlə yanaşı, “Cənub Qaz Dəhlizi” layihəsi ölkəmizə yeni faydalar verir: "Azərbaycan iqtisadiyyatı şaxələndirmək, insan kapitalına investisiya yatırmaq, iqtisadiyyatı tamamilə dəyişmək üçün öz enerji ehtiyatlarından səmərəli şəkildə istifadə edib. Hazırda ümumi daxili məhsulun mütləq əksəriyyəti özəl sektorun payına düşür. Son 15 ildə iqtisadiyyatımız 3 dəfədən çox, ümumi daxili məhsul 3,2 dəfə artıb. Biz işsizlik və yoxsulluğu azaltmaq üçün enerji ehtiyatlarından düzgün şəkildə istifadə etməyə müvəffəq olmuşuq. Son 15 ildə əhalimizin 1,5 milyon nəfər artmasına baxmayaraq, işsizlik səviyyəsi çox aşağı – 5 faizdir. Yoxsulluq səviyyəsi 5,4 faizdir, savadlılıq səviyyəsi 100 faizə yaxındır".\n"Biz iqtisadiyyatı şaxələndirmək üçün insan kapitalına investisiya yatırmışıq, iş yerləri açmışıq, müasir infrastruktur layihələri yaratmışıq. 2018-ci il yanvar ayının nəticələri göstərir ki, iqtisadiyyatımız əsasən qeyri-enerji sektorunda inkişaf edir. Burada iqtisadi artım 4 faizə yaxın olub. Yanvarda sənayemizin qeyri-enerji sektorunda iqtisadi artım 8,7 faiz olub. Azərbaycanın valyuta ehtiyatları ümumi daxili məhsula bərabərdir. Düşünürəm ki, iqtisadiyyatın şaxələndirilməsinin ən yaxşı göstəricisi Davos Dünya İqtisadi Forumunun qiymətləndirməsidir. Son qiymətləndirmə göstərir ki, Azərbaycan rəqabət qabiliyyətinə görə dünyada 35-ci yerdədir. İnkişaf etməkdə olan ölkələr arasında inklüziv inkişaf indeksinə görə Azərbaycan 3-cü yerdədir. Bizdən əvvəl yalnız 30 inkişaf etmiş ölkə və 2 inkişaf etməkdə olan ölkə var. Bu, o deməkdir ki, biz rəqabətlilik və inkişafa görə 33-cü və 35-ci yerdəyik. Bu, bizim enerji amili ilə dəstəklənən siyasətimizin göstəricisi və siyasətimizin nəticəsidir. Sözsüz ki, biz Azərbaycanda yeni enerji inkişafı ilə bağlı tərəfdaşlarımızla fəal şəkildə işləməyə davam edəcəyik. Lakin, eyni zamanda, qonaqlarımıza məlumat vermək istərdim ki, əlbəttə, bizim üçün ən vacibi qeyri-enerji sektorudur. Bütün bunlar qısaca olaraq ölkəmiz və tərəfdaşlarımız üçün layihənin faydaları haqqında məlumat idi və onu göstərir ki, Avropanın uzunmüddətli enerji layihəsi olan “Cənub Qaz Dəhlizi” layihəsi ölkələrimizə müsbət nəticələr verəcək. Bir daha bizimlə birlikdə olduğunuza görə təşəkkür etmək istərdim. Fürsətdən istifadə edərək sizi gələn il Məşvərət Şurasının beşinci toplantısına dəvət etmək istərdim. Düşünürəm ki, həmin vaxta qədər Cənub Qaz Dəhlizinin 3 mühüm seqmenti artıq işə salınmış olacaq və bizim qazımız öz bazarlarına çıxış əldə edəcək", - dövlət başçısı deyib.\n15 Fev 20:49 0\nSiyasət İlham Əliyev: Cənub Qaz Dəhlizi enerji sahəsində əməkdaşlıq layihəsidir və əməkdaşlığın necə olmalı olduğunu göstərir\nCənub Qaz Dəhlizi enerji sahəsində əməkdaşlıq layihəsidir və əməkda�\n15 Fev 20:47 0\nDigərləri İlham Əliyev: Cənub Qaz Dəhlizi enerji sahəsində əməkdaşlıq layihəsidir və əməkdaşlığın necə olmalı olduğunu göstərir\nCənub Qaz Dəhlizi enerji sahəsində əməkdaşlıq layihəsidir və əməkda\n15 Fev 20:45 0\nDünya ABŞ dövlət katibi Türkiyəyə səfər etdi\n15 Fev 20:42 0\nDigərləri "ABŞ "Cənub Qaz Dəhlizi"nin həyata keçirilməsindəki irəliləyişdən razıdır"\nABŞ "Cənub Qaz Dəhlizi" layihəsinin həyata keçirilməsindəki ir\n15 Fev 20:40 0\nDigərləri 7 yaşlı şagirdi avtomobil vurdu\nCəlilabad rayonunda 7 yaşlı şagirdi avtomobil vurub.\n15 Fev 20:38 0\nDigərləri Tovuzda 29 yaşlı kişi dəm qazından zəhərləndi\n15 Fev 20:36 0\nİqtisadiyyat Prezident İlham Əliyev: "Bu gün Azərbaycan nefti bəzi Avropa ölkələrinin neft istehlakının 40 faizini təşkil edir"\n"Azərbaycan öz qaz ehtiyatları ilə Avropa bazarına daxil olmağa hazırdır\n15 Fev 20:35 0\nDigərləri Banu Alkan ərə gedir\n"Yeşilçam" ulduzu Banu Alkan ərə getməyə hazırlaşır.\n15 Fev 20:25 0\nSiyasət Qarabağ münaqişəsi niyə hələ də həll olunmayıb?\nBu ay Ermənistan-Azərbaycan, Dağlıq Qarabağ münaqişəsinin başlamasını


“Bu sənətin yaranması qadınlarla bağlıdır” - REPORTAJ\n“Bu sənətin yaranması qadınlarla bağlıdır” - REPORTAJ (FOTOLAR)\n15:25 23 Noyabr 2018 Oxunub : 2401\nKeramika dünyada xalqların oturaq həyata keçməsinin təcəssümüdür. Bütün sivilizasiyaların qədimliyi keramika ilə ölçülür. Keramika ilk növbədə qida ehtiyyatlarının, toxumların və digər əşyaların saxlanması üçün istifadə olunurdu ki, bu da ancaq qədim dövrlərdə insanların məskunlaşdığı, yurd saldığı məkanlarda baş verib.\nAzərbaycanın bütün ərazisi boyu, xüsusilə də Şəki rayonunda aparılan arxeoloji qazıntılar zamanı bir çox keramika nümunələri və qədim odun sobaları üzə çıxarılıb. IX əsrdə isə Şəki artıq yalnız öz xalça və şirniyyatı ilə deyil, keramikası ilə də dillər əzbəri idi. Sənətin inkişafına yerli yağlı gil yataqlarının mövcüdluğu böyük təkan verib. Azərbaycanda min illərlə mövcud olan keramika sənətinin dirçəlməsi bütün bu amillərin bir daha vurğulanması deməkdir.\nAzvision.az xəbər verir ki, bu məqsədlə ABAD-ın təşkilatçılığı ilə media nümayəndələrinin “ABAD” Şəki Keramika və Tətbiqi Sənət Mərkəzinə press-turu təşkil olunub.\nMərkəzlə tanışlığımızda bildirilib ki, Cənubi Qafqazın ilk Keramika Mərkəzinin məhz Şəkidə yaradılması heç də təsadüfi deyil.\nBinanın çöl divarlarında düzülən keramika işləri və keramikadan işlənən heykəllər diqqətimizi çəkir. Məlumat verilir ki, mərkəz fəaliyyətə başlamamışdan öncə əl işləri düzəldilib və divarlardan asılıb. Daha sonra mərkəzə daxil oluruq. Bütün dəhliz boyu keramikadan hazırlanan və tavandan asılan rəngarəng zənglər, divarlardakı yağlı boya tabloları, keramikadan hazırlanmış sənət əsərləri göz oxşayır.\n"ABAD" publik hüquqi şəxsin direktoru Rüfət Elçiyev bildirib ki, “ABAD” Şəki Keramika və Tətbiqi Sənət Mərkəzi “Yuxarı Baş” Dövlət Tarix-Memarlıq qoruğunun ərazisində Qala divarlarının içərisində yerləşən beş kazarma binasından biridir. Bina 1867-ci ildə tikilmiş tarix-memarlıq abidəsidir və 2018-ci ildə “ABAD” və “Paşa Holding”in əməkdaşlıq sayəsində bərpa edilib.\n“Şəki Keramika və Tətbiqi Sənət Mərkəzindən gözləntilərimiz böyükdür. Növbəti belə layihənin Nardaran qəsəbəsində həyata keçirilməsi planlaşdırılır. Keramika sənətinin böyük tarixi ənənəsi var. Bu sənətin iri maştablarda dirçəldilməsi çox gözəl layihədir".\nR.Elçiyev qeyd edib ki, ilk mərkəzin Şəkidə açılması təsadüfi seçim olmayıb. “Dünyada mövcud olan 100-dək gil növündən 80-90 faizi Azərbaycanda mövcuddur ki, onların da bir çoxu məhz Şəki regionundadır. Qədim dövrlərdə insanlar evlərini də gildən tikiblər. Mərkəzdə 10-dan artıq əməkdaş çalışır. Onlar “ABAD” publik hüquqi şəxsin rəsmi işçiləridir, onların sayı getdikcə artacaq. Gələcəkdə 30-dək işçimiz olacaq. Burada əsasən təlimçilər iştirak edəcəklər. Bununla yanaşı, mərkəzin fəaliyyəti müddətində 10-dan çox şagird yetişdirilib. Onlar artıq keramika sənətinə yiyələniblər. Həmçinin şagirdlərin sayı durmadan artacaq. Nəticə etibarı ilə bu şagirdlər ABAD-çı olacaqlar və ABAD-ın təqdim etdiyi xidmətlərdən yararlanacaqlar. Bir sözlə, onlar həm də sahibkar olacaqlar və məhsullarını satışa çıxaracağıq. Bununla həm pul qazanacaqlar, həm də Azərbaycanın qədim ənənəvi sahəsini yaşadacaqlar”.\nDirektor bildirib ki, mərkəzdə xalçaçılıq kursları da fəaliyyət göstərir və gələcəkdə başqa sənət növlərini yaratmağa çalışacaqlar.\nMedia-tur zamanı bizi qarşılayan koordinator, rəssam Mir Teymur Məmmədov söyləyib ki, mərkəzin açılmasında əsas məqsəd ölkəmizin, əsasən də Şəki rayonunun tarixi keramika ənənələrinin qorunub saxlanılması və gələcək nəsillərə ötürülməsi, həmçinin müxtəlif çeşidli Azərbaycan gilinin dünyada tanıdılmasıdır. Rəssam mərkəzdə çalışan hər kəsin universal sənətkar olduğunu düşünür.\n“Şagirdlərimin hər biri universaldır. Onlar həm şəkil çəkir, həm də keramika işləyirlər. Onlara nə material versəniz, sənət yaradacaqlar. Mənim üçün material problem yaratmır”.\n65 ildir bu sənətlə məşğul olan sənətkar ABAD ailəsinə fevraldan üzv olub: “Burada işləyən insanlardan 5 nəfəri Şəki sakinidir, 5 nəfər Bakıdan gəlir. 9 nəfər isə şagirdimizdir. Onlar əsasən 8, 9-cu sinif şagirdləridir. Amma aralarında yaşlı insanlar da var. Ən yaşlı şagirdim 40 yaşındadır və sənət öyrənməyə gəlib. Bu mərkəz yerli camaat üçün yaradılıb və biz onlara peşə ağacı veririk. Belə mərkəzlər bütün ölkədə olacaq”.\nMəhsulların qiymətinə gəlincə Məmmədov vurğulayıb ki, orada hər qiymətə materiallar var: “Gili gətirmək və ondan sənət əsəri yaratmaq bir çox mərhələdən keçir. Bunun hər biri üçün pul xərclənir. Ona görə də bir sənət əsərinin qiyməti hesablanarkən bütün bunlar nəzərə alınır. Keramika sənətinə böyük maraq var. Keramikada böyük enerji mövcuddur, bir çox xəstəlikləri müalicə edir. İnsanların əsəblərini sakitləşdirir. İnsanlar burada istirahət edirlər”.\nSənətkar bildirib ki, gələcəkdə mərkəzin ərazisi genişləndiriləcək. “Hazırda 5 hektar ərazi ayrılıb. Mərkəzin davamı olacaq. Qarşıda keramika, xalçaçılıq, rəngsazlıqla bağlı böyük layihələr var. Burada sənət işlərindən ibarət böyük park yaradılacaq”.\nRəssam, həmçinin gilin suda dincəldilməsi, onun bişirilməsi mərhələlərindən danışıb. O, danışdıqca otaqda olan digər ustalar dayanmadan, həvəslə işləyirdilər. Arada suallara cavab verməyi də unutmurdular.\nMaraqlı söhbətdən sonra gildən hazırlanmış keramika məhsullarının bişirilmə otağına baş çəkdik. Məmmədovun sözlərinə görə, sobada bişdikdən sonra keramika məhsullarının üstünə müxtəlif ölkələrdən gətirilən şirələr vurulur. Bu isə həmin işin parlaq olmasına səbəb olur.\n“Bu sənətin yaranması qadınlarla bağlıdır. İlk dəfə açıq havada odun yanında qalan gilin bərk olmasını onlar tapıblar. Qadınlar axtararaq belə sənət əsərlərinin yaranmasına səbəb olublar. Bu gün qadınlarımız keramika işlərinə bəzək əşyası kimi daha çox maraq göstərirlər, onlar gözəlliyi duyurlar. Kişilər isə daha çox keramikadan yaradılan təsbehlərə üstünlük verirlər”.\nHeykəltaraş Vahid Əlimov isə qeyd edib ki, hazırlanan işlərdə əsasən milliliyə üstünlük verilir: "Əl işlərini turistlərin alacağını nəzərə alsaq, onların ölkəmizi təmsil edəcək əşyanı aparmasına daha çox fikir veririk”.\nMərkəzdə, həmçinin sənət əsərləri də satılır. Burada keramikadan düzəldilmiş işlərlə yanaşı, rənglənən və ya qaşlarla hazırlanan müxtəlif əl işlərini də görmək mümkündür.\nMərkəzin alt mərtəbəsində isə qonaq otaqları yerləşir. Burada kənar yerlərdən gələn qonaqların, sənətkarların dincəlməsi üçün şərait yaradılıb. Həmçinin kənar bölgələrdən öyrənmək üçün gələn şagirdlərə ödənişsiz gecələmək üçün şərait yaradılıb.\nKeramika ustası Sevinc Yaftamova 4 ildir ki, bu sənətlə məşğuldur və may ayından etibarən mərkəzdə işləyir. O, bildirib ki, emalatxanada kişilərin çox olmasına baxmayaraq, qadınların bu sənətə həvəsi çoxdur. “Həvəs olan yerdə məsuliyyət də olur. Bura gələnlərə biz nə bilirik, onu da öyrədirik. Satış dükanına əsasən qadınlar gəlir və onlar bu sənətə daha çox meyillidirlər”.\nMedia nümayəndələrinə sonda məlumat verilib ki, Mərkəz və “ABAD” vasitəsilə bacarıqlarını artıran vətəndaşların əl işlərinin satışından gələn gəlirlər onların bank hesabına köçürülür. Bu, həm əhalinin sosial rifahının yüksəlməsinə, həm də özünüməşğulluq proqramının inkişafına müsbət təsir göstərəcək. Keramika Mərkəzinin daha bir əhəmiyyətli xüsusiyyəti ondan ibarətdir ki, burada yalnız yerli gildən istifadə olunur.\nTeqlər: ABAD Şəki


Ultimate Coconut Cake Recipe by - Yeni reseptlər - 2021\nSadəcə bişmiş: Tüklü, şirin və son dərəcə hindistan cevizi kokoslu tort. Hindistancevizi Ekstraktı ilə ətirli don və meyilli ilə, bu Ultimate Coconut Cake doğru olmaq üçün demək olar ki, çox yaxşıdır.\nHindistancevizi tortu üçün\n2 və 1/4 stəkan un\n1 və 1/2 fincan dənəvər şəkər\n2 Çay qaşığı McCormick® Hindistancevizi Özü Digər Təbii Tatlarla\nHindistancevizi yağı üçün dondurma üçün\n1 stəkan (2 çubuq) kərə yağı, yumşaldılmış\nDigər Çay Qaşığı McCormick® Hindistancevizi Özü Digər Təbii Tatlarla\n1 qutu (16 unsiya) şirniyyat şəkəri\nƏfsanəvi 12 Layer Ultimate Coconut Cake®\nPeninsula Grill & rsquos -da ikinci dəfə xidmət gecəsi və mdash -da bir masa vuran şanslı qonaqlar14 fevral 1997 -ci ilŞirniyyat kursu zamanı tarixin şahidi oldum: Axşamın sonunda yemək otağından keçərkən başlarının çevrilməsinə səbəb olan 12 qatlı hindistan cevizi tortu. Dadı dadlı və görmək möhtəşəmdir Ultimate Coconut Cake & reg ani bir sensasiya idi və Sevgililər və rsquos Günü debütündən bəri Peninsula Grill 's menyusunda göründü.\nBu gün Peninsula Grill, Güneyin ən məşhur desertlərindən biri olan 12 qat Ultimate Coconut Cake & reg ilə məşhurdur. Tortun dilimləri gecələr restoranda qonaqlara verilir və bütün tortlar bir gecədə ABŞ -a göndərilir. Şou dayandıran Ultimate Coconut Cake & reg, təxminən 12 kilo ağırlığında və birbaşa qapınıza çatdırıla bilər.\nAFAR, Bon App & eacutetit, Conde Nast Traveller, Food & amp Wine, Good Morning America, Martha Stewart Living, Saveur, Southern Living, The Food Network, The New York Times tərəfindən təriflənmiş bu sevimli tortla özünüzü müalicə edin və ya sevdiyiniz birini təəccübləndirin. , Wall Street Journal, Travel & amp Leisure, TODAY Show, USA TODAY və Vogue, digərləri arasında.\nSİFARİŞİNİZİ YERİNƏ: Tort üçün BURAYA TIKLAYIN\nKiçik bir dilim cənnət & hellip & rdquo\nŞirniyyat üçün Ultimate Coconut Cake sifariş etməyi unutmayın! & rdquo\n& Mdash Conde Nast Səyahətçisi\nBir çox kərə yağı və hindistan cevizi olan Ultimate Coconut Cake, o qədər populyardır ki, poçt sifarişi ilə əldə edilir. & rdquo\n& Mdash Yemək və Şərab\n& Nəhayət, Peninsula Grill -dən özümüzə bir neçə dilim tort kəsdikdə, daddığımız ən yaxşısına yaxın olduğunu qəbul etdik. Peninsula Grill, ləzzətli hindistan cevizi tortu ilə layiqincə məşhurdur. & Rdquo\n& LdquoDon & rsquot, oteldə və rsquos Peninsula Grill restoranında xidmət edilən çörəksiz hindistan cevizi tortunu qaçırır və o qədər sevilir ki, bütün ölkəyə göndərilir.\n& ldquo Ən zəngin dolum, ən yaxşı maddələr və hellip & rdquo\n& mdash Marta Stüart\nGörüldüyü kimi Bobby Flay ilə atma və Yemək Tapır\n& mdash Qida Şəbəkəsi\nUnikal Şirniyyatlarda göründüyü kimi\n& Mdash Pişirmə kanalı\n& ldquoCənubdakı Ən Yaxşı Tatlı Tortu & rdquo\n& Mdash Turner Cənub\nGünaydın Amerikada göründüyü kimi\n& ldquoBu romantik restoran, içərisində olduğu kimi gözəldir, palmetto astarlı, kölgəli açıq həyətdə yemək və fənər işıqlandırması ilə. Peninsula Grill, bölgənin başqa bir yerində nahar etsəniz və yalnız desert axtarırsınızsa belə, ideal bir tarix gecəsi yeridir.\nMəşhur Ultimate Coconut Cake, şübhəsiz ki, Peninsula Grill -in ən populyar menyusudur, desert və ya başqa bir şeydir və şübhəsiz ki, şırnağa dəyər (və sifariş verməyə dəyər). 12 qat Ultimate Coconut Cake o qədər sevilir ki, öz ticarət nişanı daşıyır və hətta onlayn sifariş üçün də mövcuddur. & Rdquo\nBu gün Peninsula Grill, Güneyin ən məşhur desertlərindən biri olan 12 qat Ultimate Coconut Cake & reg ilə məşhurdur. Tortun dilimləri gecələr restoranda qonaqlara verilir və bütün tortlar bir gecədə ABŞ -a göndərilir. Şou dayandıran Ultimate Coconut Cake & reg təxminən 12 kilo ağırlığında və birbaşa qapınıza çatdırıla bilər.\n& ndquo nəhayət Peninsula Grill -dən özümüzə bir neçə dilim tort kəsdikdə, daddığımız ən yaxşısına yaxın olduğunu qəbul etdik. Peninsula Grill, ləzzətli hindistan cevizi tortu ilə layiqincə məşhurdur. & Rdquo\n& LdquoDon & rsquot, oteldə və rsquos Peninsula Grill restoranında verilən çox həssas hindistan cevizi tortunu qaçırır və o qədər sevilir ki, bütün ölkəyə göndərilir.\n& ldquoBu romantik restoran, xaricində olduğu kimi gözəldir, palmetto astarlı, kölgəli açıq həyətdə yemək və fənərin işıqlandırması ilə. Peninsula Grill, bölgənin başqa bir yerində nahar etsəniz və yalnız desert axtarırsınızsa belə, ideal bir tarix gecəsi yeridir.\n& ndquo nəhayət Peninsula Grill -dən özümüzə bir neçə dilim tort kəsdikdə, daddığımız ən yaxşısına yaxın olduğunu qəbul etdik. Peninsula Grill, özünəməxsus hindistan cevizi tortu ilə layiqincə məşhurdur. & Rdquo\n& LdquoDon & rsquot, oteldə və rsquos Peninsula Grill restoranında verilən çox həvəsli hindistan cevizi tortunu qaçırır və bütün ölkəyə göndərilir.\nMəşhur Ultimate Coconut Cake, şübhəsiz ki, Peninsula Grill -in ən populyar menyusu, desert və ya başqa bir şeydir və şübhəsiz ki, şırınga dəyər (və sifariş verməyə dəyər). 12 qat Ultimate Coconut Cake o qədər sevilir ki, öz ticarət nişanı daşıyır və hətta onlayn sifariş üçün də mövcuddur. & Rdquo\nCopyright 2021 \_ Ən son hindistan cevizi tortu...


Qənirə Paşayeva AŞPA-da Ermənistanın dövlət səviyyəsində terroru dəstəklədiyini bəyan etdi\nwww.XALQXEBER.az » Siyasət » Qənirə Paşayeva AŞPA-da Ermənistanın dövlət səviyyəsində terroru dəstəklədiyini bəyan etdi\n"Terrorçuları qəhrəman elan edib, heykəllər qoyan bu ölkəyə qarşı ciddi addımlar atılmalıdır"\nMillət vəkili Q.Paşayeva AŞPA-da çıxış edərək Ermənistanın dövlət səviyyəsində terroru dəstəklədiyini bəyan etdi və terrorçuları qəhrəman elan edib, heykəllər qoyan bu ölkəyə qarşı ciddi addımlar atmağa çağırdı.\n“Avropa Şurasına üzv ölkərin hamısında insanlar terrör hadisələrinin artmasından son dərəcə rahatsızdır və artıq heç kimsə özünü təhlükəsiz, güvənlikdə hiss etmir. Mən Ermənistan dövləti tərəfindən dəstəklənən çoxlu sayda terror aktlarından əziyyət çəkmiş bir ölkənin təmsilçisi olaraq sizə buna söyləmək istəyirəm. Avropa, Avropa Şurası və AŞPA terrorizmə qarşı mübarizədə ikili standartlara yol verməməlidir, bundan əl çəkilməlidir. Harada, kimlər tərəfindən kimlərə qarşı törədilməsindən asılı olmayaraq etnik və dini ayrım etmədən Avropa, Avropa Şurası və AŞPA terrora qarşı sərt mübarizə etməlidir. Biz getdikcə daha da artan terror hadisələri ilə, terrorizmlə bilirsinizmi nə zaman daha effektiv mübarizə apara bilərik? Harada, kimlər tərəfindən kimlərə qarşı törədilməsindən asılı olmayaraq terror törədənlərə, təşkil edənlərə, dəsətəkləyənlərə qarşı birgə, ikili standartlara yol vermədən mübarizə apardığımız zaman. Bu məsələdə ikili standartlara yol verilməməlidir və Avropa ölkələri bundan imtina etməlidir.\nMənim ölkəm Azərbaycanda bir neçə il əvvəl Ermənistan dövləti tərəfindən dəstəklənən terror hadisələri baş verdi. Metrolar, avtobuslar, qatarlar terror hadisələrinin hədəfi oldu. Çoxlu sayda insanımız həyatını itirdi, yaralandı və əlil oldu. Amma bu terror hadisələrini planlayanlar, təşkil edənlər Ermənistan dövləti tərəfindən himayə edildi, qorundu və orada gizlənir. Məsələn, bütün dünyada tanınan terrorist, Asala terror təşkilatı liderlərindən Monte Melkonyan. Bu terrorist Azərbaycan torpaqlarının işğalında fəal rol oynadı, azərbaycanlıların qətlə yetirilməsində birbaşa rol oynadı. Amma Ermənistan nə etdi. Ermənistan sivil insanları qətl edən bu terror liderini Milli Qəhrəman elan etdi və ona abidə ucaltdılar. Təsssüf ki yüzlərlə insanımız, uşaqlarımız Ermənistan tərəfindən dəstəklənən terrorun qurbanı olsa da bizim səsimiz, çağırışlarımız burada, Avropa ölkələrində duyulmadı və biz terrorla mübarizədə sizdən yetərli dəstəyi ala bilmədik. Biz Parisdə, Londonda, Belçikada və ya Avropanın hər hansı bir yerində terrör hadisəsi baş verdiyində bu terror hadisələrini hər zaman lənətlədik, sizinlə birlikdə üzüldük, terrorla mübarizədə yanınızda olduğumuzu bəyan etdik. Biz Avropa ölkələrindən də bizə qarşı yapılan terror hücunlarında eyni münasibəti ortaya qoymasını gözləyirik və bu bizim haqlı çağırışımız və tələbimizdir. Avropanın Azərbaycana qarşı göstərdiyi ikili standartları Türkiyəyə qarşı da göstərməsini üzülərək izləyirik. Bu gün Türkiyə bir çok terror təşkilatlarına qarşı ciddi şəkildə mübarizə edir. Türkiyə terrorla bu mübarizəsi eyni zamanda insanlıq üçün, Avropa üçün də edir. Türkiyə bu gün terrorla mübarizədə çoxlu şəhidlər verir. Bəs bir çox Avropa ölkələri nə edir?Təssüf ki bəzi Avropa ölkələri nəinki terrorla mübarizədə Türkiyəyə dəstək vermir, eyni zamanda Türkiyənin mübarizə etdiyi terror təşkilatlarına dəstək verənlərə dəstək göstərir. Bu son dərəcə üzücü, üzücü olduğu qədər də qəbul edilə biməz bir vəziyyətdir və buna son verilməlidir. Assambleyamızı və üzv ölkələr terrorla mübarizədə Türkiyəyə daha çox dəstək verməyə çağırırıq. Bu terrorla mübarizədə çox vacibdir.


blog posts - denis-rzayev | Düşüncə Jurnalı\nNəticə göstərilir : "Denis Rzayev"\nƏtrafınızdakı Sadistləri Tanıyın!!!\nQocalıqda Tutula Biləcəyiniz Psixoloji Xəstəliklər...\nQocalıq(senil) psixozu- daha ahıl yaşlarda baş beynin atrafiyası nəticəsində əmələ gələn xəstəlikdir. Xəstəliyin irəliləməsinin əsas səbəblərindən biri genetik faktordur. Xarici amillər isə ancaq təkanverici və ya ağırlaşdırıcı rol daşıyır. Xəstəliyin kliniki gedişatı beynin hansı sahəsinin zədələnməsindən və onun dərəcəsindən asılıdır. Ümumiyyətlə, bütün belə xəstəliklər sonda psixi fəaliyyətin dağılmasına, yəni kəmağıllığa gətirib çıxarır. Bu xəstəliyə yavaş, tədricən inkişaf mərhələri xasdır. Qocalıq psixozuna - presinil demensiya (Pik xəstəliyi və Alsqeymer xəstəliyi) və senil,yəni qocalıq kəmağıllığı aiddir.\nPik xəstəliyi- qocalıq öncəki baş beyin atrafiyasıdır. Xüsusi ilə baş beynin alın və gicgah payının atrofik pozuntularla müşahidə olunur. Xəstəlik 50-55 yaşda başlayaraq 5-10 il ərzində davam edir və sonda bütövlüklə kəmağıllığa gətirib çıxarır. Bu xəstəliyə daha cavan və ya daha yaşlı insanlarda da rast gəlinə bilər. Qadınlar kişilərə nisbətən bu xəstəlikdən daha çox əziyyət çəkir. Xəstəlik şəxsiyyət pozuntuları ilə başlayır. Zəiflik, apatiya yaranır. Emosional reaksiyaların canlılığı, təfəkkürün məhsuldarlığı azalır. Şəxsiyyətdə abstraksiya keyfiyyəti pozulur. Öz şəxsiyyətinə və hərəkətlərinə qarşı tənqidi münasibəti itir. Bəzi xəstələrdə eyforiya vəziyyəti yaranır ki, bu da mənəviyyatın və vicdanın itirilməsinə gətirib çıxarır. Xəstələrin nitqi bütün söz ehtiyyatını itirərək sadələşir, eyni söz və kəlmələrin tez-tez təkrarlanması baş verir. Yazı yazarkən belə xəstələr tez-tez səhv edir. Ümumiyyətlə, xəttin dəyişilməsi də müşahidə oluna bilər. Tədricən xəstə ən adi əşyaları tanımır, onlardan istifadə qaydasını xatırlamır. Məsələn, qələmin və ya bıçağın istifadə qaydasını tamamilə unudur. İntellektin dərin kasadlaşması ətrafdakıların təqlid edilməsinə gətirib çıxarır, yəni xəstələr ətrafdakı şəxslərin mimikasını, jestlərini və sözlərini təkrar edirlər. Əgər xəstəni narahat etməsən o, əsasən səssiz dayanır, bəzən isə eyni söz və ya hərəkətləri təkrar edir. Xəstəliyin inkişafı yaddaşın tam itməsi, yeni informasiyanın qəbul edilməməsi, ətraf mühitdə adaptasiyanın itirilməsi ilə daha da diqqəti cəlb edir. Son mərhələdə təfəkkürün tam itməsi, yaddaşın pozulması, nitq, yazı və bütün biliklərin tam itməsi baş verir. Beləliklə, tam psixiki və fizioloji köməksizlik (marazm) meydana çıxır. Əlbəttə nəticə heç də ürəkaçan deyil. Ölüm halları isə bir çox faktlardan, hətta adi infeksiyadan ola bilər.\nAlsqeymer xəstəliyi – baş beynin əsasən gicgah və parental payın atrafiyası nəticəsində yaranan qocalıq kəmağıllığının bir növüdür. Xəstəlik təxminən 55 yaşda başlayır və Pik xəstəliyi ilə müqayisədə daha tez-tez rast gəlinir. Qadınlarda bu xəstəlik kişilərə nisbətən 3-5 dəfə tez-tez rast gəlinir. Xəstəlik yaddaşın pozulması ilə başlayır. Maraqlısı budur ki, yaddaşını və bir çox intellektual bacarıqlarını itirdiklərini hiss edən şəxslər xəstəliklərini ətrfafdakılardan gizlətməyə çalışırlar.Tədricən yaddaşın zəifləməsi xəstələrdə çaşqınlıq yaradır. Xəstələr getdikcə yeri tanıya və vaxtı duya bilmir, ömür boyu yiyələndikləri təcrübəni, bilik və bacarıqlarını itirirlər. İtmə prosesi indiki zamandan keçmişə doğru gedir.Yəni başlanğıc olaraq, ən son baş verən hadisələr unudulur. Xəstələr öncə mücərrəd anlayışları, adları, tarixləri, terminləri yada sala bilmirlər. Sonradan isə yeni məlumatların yadda saxlanılmasından çətinlik yaranır və bununla hadisələrin bütün xronoloji ardıcıllığı pozulur. Xəstələr hal-hazırda harda olduqlarını, ünvanları barədə məlumatı verə bilmədiklər halda, gənclikdə yaşadıqları ünvan barədə sizə dəqiq məlumat verə bilərlər. Hətta onlar evdən çıxdıqları zaman geri qayıtmağa çətinlik çəkirlər. Əşyaları, rəng, forma və bir çox ətrafda olan yaxınlarının üz cizgilərini tanıya bilmirlər. Öz yaxınlarını yad adlarla, yəni gəncləri öz qardaşlarının və ya bacılarının adıyla, daha sonra isə çoxdan ölmüş qohumların adıyla çağırmağa başlayırlar. Sonda özlərini də tanımaqda çətinlik çəkirlər, məsələn, güzgüyə baxdıqda “Bu qoca qadın kimdi?” sualını verə bilərlər. Ətraf mühitdə bələdliyin pozulması xəttin də səliqəsizləşməsinə və assimetriyasına gətirib çıxarır, yəni şaquli istiqamətdə yazılmalı olduğu halda, bütün həriflər ya səhifənin ortasına ya da hər hansı küncünə yığılır. Bununla bərabər xəstənin nitqi pozulur, söz ehtiyyatı tükənir, eşitdiyi, oxuduğu, hətta öz əli ilə yazdığı informasiyanı qavramaqda çətinlik çəkir. Buna görə də yazı anlaşılmaz, əyri dairələrə, ən sonda düz xəttlərdən ibarət rəsmə dönür. Nitq isə ancaq anlaşılmaz sözlər və ya hecalara dönür. Xəstələr tədricən əldə etdikləri bacarıqları itirir. Məsələn, geyinməkdə, yemək bişirməkdə, adi düyməni belə tikməkdə çətinlik çəkirlər. Belə xəstələrdə əhval-ruhiyyə daim dəyişir: şadlıq hissi əsəb, gərginlik hissi ilə tez əvəz oluna bilər. Xəstəliyin son mərhələsində yeriş dəyişir, dodaqların, dilin düzgün refleksiyası itir.\nUçuruma aparan addım\nİntihar etmək istəyən insana necə kömək etmək olar?\nHəyatda elə anlar olur ki, insan şirin hesab edilən həyata belə son qoymaq istəyir. Onu uçurumdan yalnız bir addım saxlayır. Hər şey artıq bitib, yaşamağın heç bir mənası yoxdur. Əgər bu baş verirsə insanın özü və yaxınları nə edə bilər? Hansı sözlər, hansı hisslər insanı son və qaçılmaz addımı atmaqdan saxlayar?\nİntihar və intihara cəhd. İntihar hansısa problemi həll etmək əvəzinə seçilən addım, cəzalanmaqdan və rüsvay olmaqdan qurtulmaq, təhqir və ümidsizliyə son qoymaq, unuda bilmədiyi kədərdən qaçmaq üçün atılan addımdır.\nHər il intihar bir çox insanların seçiminə çevrilir. Ən təhlükəlisi isə odur ki, intihar cavanlaşır, uşaq və yeniyetmələrin də həyatına son qoyur. Bu səbəbdən də yeniyetmələr belə intiharın nə olduğunu və onunla necə mübarizə aparacağını bilməlidirlər.\nƏgər tanıdığınız kimsə intihar etmək istəyirsə və siz ona kömək etmək fikrindəsinizsə, ilk növbədə sui-qəsd barədə ətraflı öyrənin.\nYeniyetmə və gənclər arasında intihar artır\nMüasir zamanda yeniyetmə və gənclər arasındakı ölümün əsas səbəbi intihardır. Əsasən də 15-24 yaş arasında olanlar arasında intihar\nhalları daha çoxdur. Onu da qeyd edək ki, təsadüfən baş verən bədbəxt xəstəliklər zamanı, o cümlədən narkotik maddənin dozasının çoxaldılması, yol qəzaları, körpü və binalardan yıxılma, zəhərlənmə kimi ölüm səbəbləri yeniyetmə və gənclərin bir nömrəli cəlladıdır. Lakin intiharı öyrənən mütəxəssislərin fikrincə əslində bu ölümlərin çoxu bədbəxt hadisə deyil, gizli icra olunan intihar idi.\nBəzən yalnız ölüm qabağı məktub yazıldığı halda ölümün səbəbi intihar kimi qəbul olunur. Lakin əksər hallarda intihar edənlər heç nə yazmırlar.\nHeç də həmişə ölümün səbəbinin intihar olduğunu dəqiq müəyyən etmək olmur. Ona görə də “intihar” qrafasında yalnız heç bir şübhə doğurmayan ölüm hadisəsiləri qeyd olunur.\nTəcrübələr göstərir ki, hər beçinci yeniyetmə intihar etmək barədə ciddi fikirlərşir. Getdikcə intihar “cavanlaşır”: uşaqlar intihar haqqında düşünür, buna cəhd etmək istəyir və edir də. Növbəti on il ərzində 10-14 yaş arasında olan yeniyetmələrdə intiharların sayı daha sürətlə artacaq.\nİntiharın qarşısını almaq olar\nBelə bir fikir var ki, əgər yeniyetmə intihar etməyi qərara alıbsa, ona mane olmaq mümkün deyil. Eləcə də hesab olunur ki, yeniyetmə birinci cəhdlə həyatına son qoya bilməyibsə, intihar baş tutana qədər dəfələrlə buna cəhd edəcək. Əslində isə gənclər həyatında bir dəfə intihara cəhd edirlər. Onların çoxu yalnız müəyyən zaman kəsiyində - 24 saatdan 72 saata qədər özlərinə qəsd edə bilərlər. Lakin kimsə buna mane olub həmin adama kömək etmək istəsə, o, bir də intihara cəhd etməyəcək.\nBəziləri düşünür ki, yeniyetmələrlə intihar barədə söhbət etmək onlarda bu təhlükəni hiss etməyə maraq oyadır. Əslində yeniyetmə ilə intihar barədə danışarkən biz onu intihara təhrik etmirik. Əksinə yeniyetmələr üçün onları narahat edən bu mövzu haqqında söhbət etməyə imkan yaranır. Əgər sizin hansısa tanışınız intihar\nhaqqında danışmağa başlayırsa, demək o, bu haqda çoxdan fikirlərşir və sən ona yeni heç bir şey deyə bilməyəcəksən. Sən ona ürəyini boşaltmağa imkan verəcəksən. İntihar haqqında fikirlərlə bölüşdükdə isə bu fikirlər o qədər də təhlükəli olmurlar.\nİntihar haqqında danışan şəxs intihar edir\nHəyatına son qoymaq istəyən on yeniyetmədən yeddisi öz planları barədə bölüşürlər. Ona görə də bu haqda danışan yeniyetmələrin çoxu zarafat etmir. Bununla belə biz onların dediklərini ciddiyə almır, “o, zarafat edir”, “o, diqqəti cəlb etmək üçün belə edir” deyir və ya düşünürük. Öz dostunun həyatı ilə risk etmə: o, intihar barədə danışıbsa, deməli vəziyyət ciddidir.\nİntihar - diqqəti özünə cəlb etmək üçün seçilən bir üsul deyil. Çox vaxt dostlar və valideynlər yeniyetmənin “Mən ölmək istəyirəm” kimi sözlərinə fikir vermirlər. Onlara elə gəlir ki, yeniyetmə zarafat edir, o, diqqəti cəlb etmək istəyir və ya ona nəsə lazımdır.\nİntihara meyilli yeniyetmələr hesab edir ki, onların problemləri ciddidir. Müxtəlif insanlar eyni hadisəyə fərqli baxırlar. Bir nəfər üçün ciddi olmayan bir problem, başqası üçün həll edilməz ola bilər.\nYəqin razılaşarsız ki, uşaqlar ilə böyüklərin həyata baxışları fəqlənir. Sizin üçün dəhşətli olan bir məsələ onlar üçün boş bir şeydir və əksinə. Misal üçün, ən yaxşı dostu ilə dalaşdığı üçün yeniyetmənin əhvalı pisdir. Valideynləri isə ona deyir: “Nə olsun?, Sənin ondan başqa kifayət qədər dostun var”.\nİnsanı intihardan qorumaq üçün olanlar psixologiyanı bilmək lazımdır. Həyatın qədrini bilmək üçün bunları arasında bilmək vacibdir: 1. Bizə lazımdır ki, bizi sevsinlər.\n2. Bizə lazımdır ki, özümüzə yaxşı münasibət göstərək.\nBizim davranışımıza iki əsas prinsip təsir edir:\n1. Bizim davranışımız özümüzə olan münasibətdən asılıdır.\n2. Hər insanın hərəkətinin məqsədi var. hərəkətlərimiz elə-belə baş vermir.\nBizim fikirləri nəzərə alsaq, yeniyetmələrin nəyə görə intihar etdiyini anlamaq olar. Eləcə də, bunları düşünüb qayğının və mehribanlığın intihar barədə olan fikirləri qovduğunu, insana ümid verdiyini anlayacaqsınız.\nHəyata və özünə dəyər vermək üçün biz hamımız bizə qarşı olan sevgini hiss etməliyik.\nBirinci yanlış fikir: Şizofreniya nadir xəstəlikdir. Fakt: Bəzi dövlətlərdə buna daha çox, bəzilrində isə daha az rast gəlinir. Alimlər hələ də onun yaranma səbəbini axtarıb tapa bilmir.Bu xəstəliyə müxtəlif sosial qruplar arasında rast gəlmək olar. İkinci yanlış fikir: Şizofreniyanın yaranma səbəbinin uşaqlıqda olan pis rəftarla əlaqələndirilməsidir.\nFakt: İnsanda şizofreniyanın yaranmasına tərbiyyə, ailənin sosial-iqtisadi vəziyyəti və dini mənsubiyyəti qətiyyən təsir etmir.Ruhi-əsəb xəstəlikləri sinir sistemində gedən metobolik proseslərin pozulması nəticəsində yaranır və bu proseslərə uşağın həyatında baş verən hadisələr təsir edə bilməz. Lakin uğursuz şərait xəstəliyin dərinləşməsinə və ağırlaşmasına şərait yarada bilər.\nÜçüncü yanlış fikir: ruhi-əsəb xəstəliklərinin yoluxucu olmasıdır.\nFakt: Ruhi-əsəb xəstəlikləri keçici deyil,yəni xəstəlik tənəffüs yolu ilə keçmir və siz xəstəylə yaxın təmasda olsanız belə yoluxma ehtimalınız yoxdur.\nDördüncü yanlış fikir: Şizofreniya irsi xəstəlikdir.\nFakt : Əslində sizin ailənizdə bu xəstəlikdən əziyyət çəkən olubsa, bu hələ o demək deyil ki, siz və ya sizin uşaqlarınızdan kimsə bu xəstəliyin daşıyıcısı olacaq. Şizofreniya diaqnozu qoyulmuş qadın sağlam uşaq dünyaya gətirə bilər. Yadda saxlamaq lazımdır ki, irsilik burda xərçəng və şəkərli diabet xəstəliyindəki kimi faiz nisbilə eynidir.Yəni hər iki valdeyin xəstəlikdən əziyyət çəkirsə uşağın xəstələnmə riski 50%, ancaq valdeynlərdən birinin xəstə olması halında isə 25% ola bilər.\nBeşinci yanlış fikir: Şizofreniyadan tam sağalma metodunun olmasıdır.\nFakt: Çox təəssüf ki, müasir müalicə metodları hələ də sona qədər bu xəstəlikdən azad etməyə imkan vermir.Lakin müasir dərman preparatlarının sayəsində xəstəliyin simptomlarını azaltmağa, xəstənin və onun yaxınlarının həyatını yaxşılaşdırmağa imkan verir.\nFakt: Belə xəstələr əsasən aqressiv olmur. Bir çox xəstələr əksinə sakit və təkliyə meylli olur. Əgər müqayisə aparsaq görərik ki, belə xəstələrin arasında aqressiya sağlam insanlar arasında olan aqressiyadan çox deyil.\nFakt: Hər hansı insanın bu xəstəlikdən əziyyət çəkməsi, ətrafdakılara əsas vermir ki, onun keçmişdə pis hərəkətlər etməsini düşünsün. Əgər kimdəsə şizofreniya aşkar olunubsa bu utanc mənbəyi deyil. Bu xəstəlikdən əziyyət çəkmək elə şəkərli diabet,mədə xorası və digər xroniki xəstəlikdən əziyyət çəkməkdən heç nə ilə fərqlənmir.\nFakt: Bəli, faktiki olaraq ruhi-əsəb xəstələri öz iradəsi ilə xəstəliyin simptomlarını dəf edə bilmir. Lakin biz öz iradəmizlə göz və ya eşitmə zəifliyini də azaltmağa qadir deyilik.\nFakt: Şizofreniyadan əziyyət çəkən pasientin fikirləri qeyri ixtiyari, bəzən də orijinal olması ilə\nfərqlənir. Lakin bu əsas vermir ki, belə xəstələrin dahi olduğunu deyək .\nFakt: “Şizofreniya” diaqnozu hələ insanı işdən kənarlaşdırmağa əsas vermir. Xəstə öz üzərinə düşən vəzifəni layiqincə yerinə yetirə bilər. Belə ki işləmə həvəsi,insanı mənəvi cəhətdən daha həvəsləndirər və daha tez sağalma həvəsini artırar.İş xəstənin özünə qarşı hörmətini artırar, o, özünü cəmiyyətin vacib fərdi sayar ki, bu da vacib şərtlərdən biridir.\nFakt: Ola bilər ki, ruhi-əsəb xəstəliklərindən əziyyət çəkən şəxs cinayət törətmiş olsun. Bu əsasən tutmalar və xəstəliyin inkişaf mərhələsində baş verən cinayət faktları ola bilər. Çox təəssüf ki, cəmiyyət üçün həbsxana belə xəstələrin təcrid edilməsi üçün vacib yer sayılır. Lakin həbsxana şəraitindəki xəstəxanalarda belə xəstələrə lazımi müalicə tətbiq edilmir və get-gedə xəstənin vəziyyəti ağırlaşır. Onlar üçün ikinci cəza digər məhkumların onlarla pis rəftarı ola bilər ki, bu da onların ətraf mühitdən tamamilə ayrılmaqlarına və özünə qapanmalara gətirib çıxara bilər.\nFakt: Bir çox şizofreniyalı xəstələr ilk vaxtlar bu xəstəliyə çətinliklə yanaşsalarda, anlayırlar ki, onlar xəstədirlər və müalicəyə ehtiyacları var. Əgər xəstənin özü haqda qərarları ailəsi tərəfindən də dəstəklənərsə onda sağalmaya meyil daha artar və müalicə prosesinə daha həvəslə yanaşar.\nFakt: Bu gün daimi gedişatlı şizofreniyadan və ya manyakal-depressiv psixozdan sağalma metodları təəssüf ki, bizə məlum deyil.Bəzi psixiatrlar hesab edir ki, onlar belə xəstələri tam müalicə edib sağalda bilərlər.Lakin onların təklif etdiyi metodları digər psixiatrlar öz xəstələrinə tətbiq edərkən heç də uğurlu nəticə almırlar. Reallıqda biz ancaq xəstəliyin simptomlarını nisbətən yaxşılaşdıra, xəstənin öz və ətrafındakı insanların həyatını mümkün qədər yaxşılaşdıra bilərik. Yaddan çıxartmaq lazım deyil ki, şizofreniyanın bir çox növü var. Bir çöx növlərdə xəstəliyin gedişatı ağır olsa belə uğurlu müalicədən sonra xəstənin davranışında olan qüsurlar aradan qalxır və xəstənin ümumi vəziyyətini stabil saxlamaq mümkündür. On dördüncü yanlış fikir: Şizofreniyadan əziyyət çəkmək – şəxsiyyətin parçalanmasından əziyyət çəkmək deməkdir.\nFakt: Şizofreniyadan əziyyət çəkmək hələ demək deyil ki, bu xəstələrdə şəxsiyyətin parçalanması baş verir. Şəxsiyyətin parçalanması xüsusi psixiki vəziyyət zamanı meydana gəlir ki, bu da elmi dildə “Şəxsiyyətin dissosiativ pozuntusu” adlanır. Bu bir başa uşaqlıqda alınmış bir çox psixoloji travmalarla əlaqələndirilir. Belə xəstələr şəxsiyətin bir halından ona əks olan digər halına keçməsi ilə fərqlənir. Məsələn sakit, utancaq qadın birdən birə ünsiyətcil və şən şəxsiyyətə çevrilir. Cürbəcür hallarda bu insanlar özlərini müxtəlif adlarla təqdim edirlər.Qeyd etmək lazımdır ki, bu cür xəstəlik çox nadir hallarda rast gəlinir və çətinliklə, əsasən amerika psixoanalitik psixiatrlar tərəfindən diaqnostika olunur. Xəstəliyin əlamətləri Bryus Villisin baş rolu oynadığı “Gecənin rəngləri” filmində çöx gözəl təqdim edilmişdir.\nPsixologiya və Konsultasiya Mərkəzi (PCC)-nin\nklinik psixoloqu Denis Rzayev\nBunu bilmək vacibdir!\nOğlan uşaqlarını necə tərbiyə edək?\nHomoseksualizmin kökləri hələ Ziqmund Freyd tərəfindən araşdırılan mövzulardan biri olmuşdur.Onun nəzəriyyəsinə görə homoseksualizmin yaranma səbəbi ailədən gəlir. Ailədə dominant rolunda guclü və eyni zamanda oğlu hədsiz dərəcədə sevən ana, zəif xarakterli, iradəsiz atanın olması belə nəticəyə gətirib çıxarır. Beləki uşaq ailədə kişi davranışı modelini görmür. Belə hallar atasız böyüyən oğlan uşaqlarında da baş verə bilər.\nQadın homoseksualizmi isə təbiətdə baş verməyən haldır və yalnız insan təfəkkürünün məhsuludur. Lesbian (qadın homoseksualizmi) münasibətlərinin əsas səbəbi psixoloji travmadır ki, bu da bir çox hallarda hansısa kişi tərəfindən alınıb. Bu bir çox qızların xatırlamaq istəmədikləri seksual təhrik ola bilər.Yəni psixi sfera artıq öz işini görərək baş verənləri şüuraltına ötürmüşdür. Məsələn, mənim təcrübəmdə psixoloji konsultasiya zamanı məlum olmuşdur ki, qızın doqquz yaşı olarkən ona qarşı çinsi zorakılıq baş vermişdir. Onun üçun bu dəhşətli travma olmuş və nəticədə psixi sfera bu hadisənin tam aradan qaldırmışdır. Belə faciəvi təcrübə, qızın heç bir kişi ilə münasibət qura bilməməsi probleminə gətirib çıxarmışdır, hətta onun üçün hər hansı kişi həkimin müayinəsi real problemə çevrilir.\nÜmumiyyətlə, homoseksualizmin yaranma səbəbləri haqqında bir çox nəzəriyyələr mövcuddur, amma mən bu məqaləmdə əsas tərəfləri sizin diqqətinizə çatdırmaq istəyirəm : müasir pediatrlar son yarım əsrdə aparılan statistik təhlillərə əsaslanaraq nəticəyə gəliblər ki, əgər qadın hamiləlik dövründə qızılca və ya suçiçəyi xəstəliyinə yoluxmuşsa, onda onun harmonlar sistemində ciddi problemi olan uşaq dünyaya gətirməsi riski böyükdür.\nBelə qadınlar tərəfindən dünyaya gətirilən oğlan uşaqlarında kişi harmonu olan testestoronun səviyyəsinin əhmiyətli dərəcədə aşağı olması müşahidə olunur ki, bu da qadın təbiətli kişi modelinin formalaşmasına gətirib çıxarır. Öz cinsinə maraq hələ uşaqlıqda özünü büruzə verə bilər. Öz həmcinslərinə meyllilik erkən uşaqlıqda başlayarsa, seksopatoloqlar bunu erkən və ya “nüvə” homoseksualizmi adlandırır. 7-8-yaşlı oğlanlar öz həmyaşıdları ilə maraqlanırlar və onların cinsi fantaziyalarında yalnız oğlanlar olur. İllər keçdikcə bu maraq daha da güclənir. Bu tip homoseksuallar heç vaxt qadınlarla ailə qurmur, əgər evlənmə halı baş versə belə çox az zamanda bilərəkdən səhv etdiklərini etiraf edirlər. Homoseksualizmin digər növü isə gec yaranan və ya sonradan yaranan formadır. Belə kişilər əsasən biseksual olurlar. Əksər halda onların diqqətini 25-35 yaşa qədər ancaq qadınlar cəlb edir. Yetkin yaşda cinsi orentasiyanın dəyişməsinin əsas səbəbi ailə daxili problemlərdir və ya hansısa ətraf psixofaktorun təsir nəticəsidir. Homoseksual orentasiyaya həm də erkən yaşda olarkən baş tutmayan nakam sevgi, sevdiyi qadın tərəfindən gülüş mənbəyinə çevrilmə, rədd cavabı alma də gətirib çıxara bilər.\nUşağın tərbiyəsi zamanı nəyə diqqət vermək lazımdır?\nİlk növbədə uşağın unikalığı faktorundan qaçmaq lazımdır. Yəni bir çox analar uşağın bu və ya hansısa istedadını aşkarlayanda onu başqalarından daha fərqli, daha üstün olduğunu düşünüb az qala öz tərifləri ilə onu göylərə qaldırırlar. Və beləliklə analar ilk növbədə öz uşaqlarının ətraf mühitini dəyişməyə çalışıb, onların əvvəllər ünsiyyət qurduğu dairədən ayırmağa başlayırlar.Çünki onların fikrincə böyük istedad sahibi olan uşaqları adi insanlarla ünsiyyət qura bilməz. Nəticə etibarı ilə belə uşaqlar böyüdükdə ancaq özlərinə bənzər insanlarla əlaqə qurmaq, ünsiyyətdə olmağa çalışırlar. Başqa sözlə, özlərinə bənzər surətini axtarmaqla məşğul olurlar. Bu da öz növbəsində çoxzaman uğursuz nəticələrə gətirib çıxarır. Ona görə də uşağınızın necə istedadlı, necə ağıllı olduğunu ön plana çəkərkən, eyni zamanda hər bir insanın təkrar olunmaz və dəyərli olduğunu ona anlatmağa çalışın. Əsas diqqətinizi ailədə olan sevgiyə verin. Bu ailənin və uşaqların tərbiyəsinin özülünü təşkil edir. Ailədə ana öz həyat yoldaşını sevməli, ona hörmət etməlidir. Ata da öz növbəsində eyni şeyləri etməyə borcludur ki, uşaq ailədə olan sevgini görub, hiss etsin. Beləliklə övladınızı qız və ya oğlan olmasından, istedadlı və ya istedadsız olmasından aslı olmayaraq sevmək, qorumaq vacibdir. Övladın öz cinsinə görə sevilməməsi və tez-tez bunun büruzə verilməsi uşaqlar üçün böyük travmadır. Bu əsasən bir çox hallarda qızlara qarşı tətbiq olunur. Belə hallar öz növbəsində qeyri ənənəvi seksual hisslərin yaranmasına bilavastə təsir edir.\nBelə bir fikir mövcuddur ki, homoseksuallar qadına bənzər, yumşaq, incə hərəkətləri və səs tembrləri ilə fərqlənir. Bu əslində yanlış fikirdir. Onların arasında çox güclü, iradəli, kişi təbiətli şəxslər də var ki, onların belə meyillərinin olması şübhə doğurmaz. Lakin əgər onları “normal kişilərlə” müqayisə etsək görərik ki, homoseksuallar daha səliqəli geyimə üstünlük verirlər, öz xarici görnüşlərinə daha diqqətlə yanaşır və çox gözəl zövqə malik olurlar. Homoseksualların əksəriyyəti yaradıcı sahələrə meyl göstərir. Amma bu o, demək deyil iqtisadi, texniki və s. sahələrdə rast gəlmək olmaz, sadəcə belə peşələrdə işləmək onlara nisbətən çətin olur.Onlara daha yaxın və rahat peşələr rəssamlıq, dizaynerlik, incəsənət aləmidir.\nPsixologiya və Konsultasiya Mərkəzi (PCC)-nin həkim - psixiatrı Denis Rzayev\n6 nəticə göstərilir


Hacıqabulda dəhşətli qəza - Ölən var\nHacıqabulda ölümlə nəticələnən yol-nəqliyyat hadisəsi baş verib.\nVisiontv.az-ın APA-ya istinadən verdiyi xəbərə görə, hadisə Hacıqabul şəhərinin mərkəzi küçəsində baş verib. Hacıqabul sakini, 1986-cı il təvəllüdlü Qocayev Elşən Zayəddin oğlunun idarə etdiyi "VAZ 2106" markalı və Şirvan sakini, 1982-ci il təvəllüdlü Abbasova Natiqə Teyyub qızının idarə etdiyi "Hyundai" markalı avtomobillər toqquşub. Hadisə nəticəsində birinci avtomobilin sürcüsü hadisə yerində ölüb, 6 nəfər xəsarət alıb.\nXəsarət alanlar - Hacıqabul sakinləri - 2008-ci il təvəllüdlü Qocayev Nemət Qabil oğlu, 37 yaşlı Qocayeva Pərvin Qabil qızı, 2012-ci il təvəllüdlü Qocayev Əhməd Elşən oğlu, 2011-ci il təvəllüdlü Qocayeva Ruqiyyə Elşən qızı və “Hyundai” markalı avtomobilin sürücüsü Şirvan şəhər mərkəzi xəstəxanasına yerləşdirilib. Onlardan bəzilərinin vəziyyəti ağırdır.


İraq Baş naziri Türkiyәnin İraqdakı sәfirini qәbul edib | TRT Azerbaycan\nİraq Baş naziri Türk...\n15.10.2020 ~ 29.10.2020\nBu barәdә İraq Nazirlәr Kabinetinin mәtbuat xidmәtindәn verilәn mәlumatda bildirilib. Mәlumata görә, Mustafa әl-Kazımi Türkiyәnin İraqdakı sәfiri Fatih Yıldızı qәbul edib. Görüşdә ikitәrәfli münasibәtlәrin inkişaf etdirilmәsi mәsәlәsi müzakirә olunub.\nSәfir Yıldız da görüşlә bağlı rәsmi internet sәhifәsindә verdiyi bәyanatda deyib: ‘‘Bu gün İraq Baş naziri ilә keçirdiyimiz görüşdә İraq ilә münasibәtlәrimizi hәr sahәdә inkişaf etdirmәk mәsәlәsini müzakirә etdik’’.\nEtiketlәr: #Türkiyə , #İraq , #İraq Baş naziri Türkiyәnin İraqdakı sәfirini qәbul edib


Azərbaycanda icbari tibbi sığortanın tətbiqi (RƏYLƏR və TƏKLİFLƏR) | ITS\n23 Oktyabr 2018 17:41\nGələn ildən icbari tibbi sığortanıniölkəmizdə daha geniş şəkildə tətbiq edilməsi nəzərdə tutulur. Məlumat üçün bildirək ki, İcbari tibbi sığortanın tətbiqi ilə bağlı ilk olaraq pilot layihə Mingəçevir və Yevlax rayonlarında tətbiq edilib. Bu il həmçinin Ağdaş rayonu pilot rayonlar siyahısına daxil edilib. Hazırda həmin pilot ərazilərdə 370 mindən çox sakinə xidmət göstərilir. Növbəti illərdə isə icbari tibbi sığortanın bütün Azərbaycan ərazisində mərhələli şəkildə tətbiq edilməsi nəzərdə tutulur.\nSalamNews icbari tibbi sığortanın tətbiqi ilə bağlı jurnalistlərin mövqeyini öyrənib.\n"Azərbaycan qəzeti" Fərizə Əhmədova\n"Düşünürəm ki, hazırda pilot layihə şəkilində həyata keçirilən icbari tibbi sığorta səhiyyə sistemimizin inkişafına töhfə verən bir amildir. Ölkə üzrə tam tətbiqindən sonra hər birimiz keyfiyyətli tibbi xidmətlə təmin oluna biləcəyik. Bir əmma var ki, bu bizdə alınacaq ya yox?! Qarşılaşa biləcəyimiz problem və nöqsanların qabaqcadan önlənməsi üçün insanlar arasında maarifləndirmə işləri mütləq aparılmalıdır. Savadlı, hüquqlarını bilən insan icbari tibbi sığortadan rahat şəkildə bəhrələnə biləcək, bəs ucqar kəndlərdə yaşayan, gün ərzində heç televizora baxmayan biri nə edəcək? Məncə, o insanların məlumatlandırılması mütləqdir. Çünki onların bu icbari tibbi sığortaya daha çox ehtiyacı var".\n"Palitra" qəzeti Tural Tağıyev\nBildiyiniz kimi icbari tibbi sığorta dünya səhiyyəsində geniş yayılıb və bu tibbi xidmətlər modelinin ölkəmizdə də tətbiq edilməyə başlanılması müsbət addımdır. Çünki loru dildə desək bu tibbi xidmətlər modelinin sayəsində insanlarımız istənilən vaxt, əllərində maliyyənin olub-olmamasından asılı olmayaraq tibbi xidmətləri pulsuz əldə edəcəklər. Azərbaycanın səhiyyə sisteminin inkişafına xidmət edəcək bu sistemin geniş tətbiq olunması özü ilə səhiyyə xidmətləri sahəsində bir sıra mühüm yeniliklər də gətirəcək. Düşünürəm ki, icbari tibbi sığorta sistemi daha çox adi vətəndaşların mənafeyinə yönəlib və onları keyfiyyətli tibbi xidmət və dərmanla təmin edilməsinə gətirib çıxaracaq. Qısa şəkildə desək xəstənin lazımsız müayinələrdən keçməsi, ona əlavə dərmanlar yazılması kimi hazırkı praktikada olan bəzi neqativ hallar da aradan qalxacaq.\nMəncə icbari tibbi sığorta səhiyyə sisteminin maliyyələşməsinin ən mükəmməl formasıdır, modelin geniş tətbiqindən sonra bu işdə dövlətin də qazancı o olacaq ki, hər il səhiyyə sektoruna ayırdığı xərclər xeyli azalacaq.\n"Kaspi" qəzeti Aygün Əziz\nİcbari tibbi sığortanın ölkə ərazisində tətbiq edilməsinin tərəfdarıyam. Çünki bu sistem sadə vətəndaşlara sağlamlığı ilə bağlı rahatlıq gətirən sistemdir. İmkanı olmayan, pulu olmadığı üçün müayinələrdən keçə bilməyən vətəndaşlar üçün tibbi sğortanın həyata keçirilməsini vacib hesab edirəm. Həmçinin Pilot layihələrin nəticəsi də göstərdi ki, bunun Azərbaycanda tətbiqi mümkündür. Hətta ailə həkiminin formalaşdırılması çox yaxşıdır. Ailə həkimi institutu insanların sağlamlığının təmin edilməsində və cəmiyyətin sağlam tərzdə inkişafında böyük rol oynayacaq. Bu, əhalinin tibbi xidmətlərə əlçatanlığının yaxşılaşdırılması, hər bir ailənin öz həkimi olması və rahat şəkildə tibbi xidmətlərə çıxış əldə etməsinə şərait yaradacaq. Həmçinin düşünürəm ki, insanlarda həkim qorxusunu aradan qaldıracaq. Çünki insanların əksəriyyəti xəstəlik ağırlaşdıqdan sonra həkimə müraciət edirlər. Bütün hallarda dünya təcrübəsi də göstərir ki, icbari tibbi sığortanın tətbiqi müsbətir və lazımlıdır.\n"Azadinform" İnformasiya Agentliyi Samir Soltanov\nArtıq bir çox ölkələrin səhiyyə sistemində icbari tibbi sığortadan geniş şəkildə istifadə edilir. Daha çox adi vətəndaşların mənafeyinə yönəlmiş, onları keyfiyyətli tibbi xidmət və dərmanla təmin etməyə yardım edən bir sistemdir. Azərbaycanda icbari tibbi sığortanın tətbiq olunacağı rayonların siyahısı məncə daha da genişləndirilməlidir. Təəssüflər olsun ki, icbari tibbi sığortası olmayanlar çoxluq təşkil edir. İnanıram ki gələcək zamanda bu problem tam həllini tapacaq. Pilot layihənin davam etdirilməsi üçün dövlət büdcəsindən vəsait ayrılıb. Məncə, bu layihənin tətbiq edilməsi ilə vətəndaşın tibbi xərcləri müəyyən miqdarda azalacaq.\n"İki Sahil" qəzeti Ceyhun Piriyev\nBeynəlxalq təcrübəyə nəzər saldıqda, icbari tibbi sığortanın əhalinin sağlamlıqla bağlı xərclərini əhəmiyyətli dərəcədə azaltmağa imkanverdiyi məlum olur. Ancaq düşünürəm ki, ölkəmizdə bunun həyata keçirilməsi üçün hələ bir müddət vaxt lazımdır. Bunun üçün, ilk növbədə,qeyri-rəsmi məşğulluğun tam aradan qaldırılması, tibbi xidmətlərin keyfiyyətinin yüksəldilməsi vacibdir. Qeyri-rəsmi məşğulluğun tam aradan qaldırılmadığı müddətdə, bu, icbari tibbi sığorta yığımlarının əsasənson statistikaya görə, sayı 1540,3 min nəfər olanmuzdla işləyənlərin, eyni zamanda, işəgötürənlərinhesabına formalaşdırılması deməkdir. Hərçənd ki, bu kateqoriyadan olanlar vergi ödəyicisidirlər ki, bu yolla dövlət büdcəsinə ödənilən vəsaitlər həm də ölkəmizin səhiyyə ilə bağlı xərclərinin qarşılanmasına sərf edilir. Digər tərəfdən icbari tibbi sığorta haqqının məbləğinin müəyyənləşdirilməsində sığorta riskləri də nəzərə alınmalıdır. Məsələn, 20-30 yaş arasında olan vətəndaşla yaşı 50-dən yuxarı olanın tibbi ehtiyacları kəskin fərqləndiyindən, icbari tibbi sığorta haqqında da fərq olmalıdır.\n"İnterAz TV" Səbuhi Vaqifoğlu\nİcbari tibbi sığortanın tətbiqi ilə bağlı pilot layihələrin əhatəsi daha da genişləndirilməlidir. Əhalinin müəyyən kateqoriyalarının, yəni pensiyaçıların, əlillərin icbari tibbi sığorta haqqı dövlət tərəfindən ödənilməsi müsbət addımdır. Hazırda İcbari Tibbi Sığorta üzrə Dövlət Agentliyi tərəfindən maariflənmə işləri aparılır. Bu maariflənmə işləri daha da intensivləşsə fikrimcə yaxşı olar. Çünki, əhalidə cəmiyyətə tibbi sığortaya maraq oyatmaq lazımdır. Cəmiyyətimiz çoxu bu sahədə hələ də tam məlumatsızdır və ya dolğun məlumatı yoxdur. İnanırıq ki, İcbari Tibbi Sığorta üzrə Dövlət Agentliyi bu sahədə mühüm işlər görəcək.\n"Liderxeber.com" Elvin Əliyev\nİcbari tibbi sığorta bütün ölkə boyu nə qədər tez tətbiq edilsə bir qədər yaxşıdır. Mən həmçini təklif edərdim ki, İcbari Tibbi Sığorta üzrə Dövlət Agentliyi jurnalisləri Mingəçevir və Yevlax rayonlarına media tur təşkil etsin. Çünki,pilot layihə kimi həmin rayonlarda tətbiq edilməsi cəmiyyət üçün də çox maraqlıdır. Həmçinin gələn il tətbiq ediləcək rayonlara da press-turların təşkil edilməsi bu sahədə maariflənmə işinin aparılmasına kömək ola bilər.\nOrxan Kərimov, SalamNews İnformasiya Agentliyi


Bayden ABŞ-da koronavirusdan ölən yarım milyon insanın xatirəsini anıb\nBirləşmiş Ştatlarda COVID-19-dan ölənlərin sayının 500 000 minə çatdığı vaxt ABŞ Prezidenti Co Bayden bazar ertəsi Ağ Evdə həyatını itirən insanların xatirəsini anıb.\nPrezident Bayden, birinci xanım Cill Bayden, vitse-prezident Kamala Harris və onun həyat yoldaşı Daq Emhoff ölənlərin xatirəsini bir dəqiqəlik sükutla anıb.\nBundan bir neçə dəqiqə öncə Bayden Ağ Evin birinci mərtəbəsindəki salonda amerikalıların sükutla anıma qoşulmasını istəyib və koronavirus səbəbindən yaxınlarını itirənlərə müraciət edib.\n"İnanılmaz görünür, lakin sizə söz verirəm ki, gün gələcək itirdiyiniz insanların xatirəsini gözünüzdə yaş, dodaqlarınızda təbəssümlə yad edəcəksiniz. Biz bunun öhdəsindən gələcəyik, söz verirəm" - deyə, Bayden müraciətində bildirib.\nO, pandemiya şəraitində ölümün amansızlığından danışıb.\n"Səbir göstərmək, sevdiklərimizin xatirəsini anmağımıza kömək edən bir çox tədbirlər var ki, pandemiya buna imkan vermir. Bir ölkə olaraq bunun davam etməsinə imkan verə bilmərik", Bayden bildirib.\nPrezident bazar ertəsi federal binaların üzərindəki ABŞ bayraqlarının beş gün müddətinə yarıya endirilməsinə göstəriş verib.\nVaşinqtonda yerləşən Milli Kafedralda koronavirus səbəbindən həyatlarını itirənlərin xatirəsini anmaq məqsədilə 500 dəfə zəng çalıb.\nBir il əvvəl, çərşənbə axşamı Prezident Donald Tramp Hindistana yola düşməzdən əvvəl Ağ Evdə jurnalistlərə "bunu nəzarət altında saxlaya bilmişik" demiş, "çox maraqlıdır, ölənlərimiz olmayıb" deyə, əlavə etmişdi.\nLakin ABŞ-da virusdan ilk ölüm halı prezidentin bu sözlərindən iki həftə əvvəl baş versə də, rəsmilər Kaliforniya ştatının San-Hose şəhərində 57 yaşlı Patrisia Doudun COVID-dən öldüyünü 2020-ci ilin aprel ayının 19-da təsdiq etdi.\nYarım milyon insanın həyatını itirdiyi və virusun müxtəlif variantlarının ortaya çıxdığı bir vaxt ABŞ-ın yüksək səviyyəli hökumət rəsmiləri tərəfindən nikbinlik ifadə edilir.\nABŞ-ın Xəstəliklərə Nəzarət və Profilaktika Mərkəzinin direktoru, doktor Roşel Volenskinin dediyinə görə, ölkədə yeddi gün ərzində ölüm halları ilə bağlı göstəricilər azalmaqda davam edir.\nHazırda ölkə boyu COVID-19-a qarşı peyvəndləmə kampaniyası davam edir. Son günlərdə şaxtalı hava şəraitinin bəzi ştatlarda immunizasiya sürətini ləngitməsinə baxmayaraq, əhalinin təxminən 13 faizinə peyvəndin azı bir dozası vurulub.


MATC.AZ: Millinin baş məşqçisi maaşının azaldılmasını istədi\nMillinin baş məşqçisi maaşının azaldılmasını istədi\n23 Aprel 2020, 00:44\nFutbol üzrə İspaniya millisinin baş məşqçisi Luis Enrike ölkənin futbol federasiyasının rəhbərliyinə maaşının 25 faiz azaldılması ilə bağlı müraciət edib.\nMatc.az AS nəşrinə istinadən xəbər verir ki, o, koronavirus pandemiyası səbəbindən yaranan böhranla əlaqədar federasiyaya kömək etmək üçün bu addımı atıb.\nİlinə 1.5 milyon avro qazanan ispan mütəxəssisin sayəsində qurum 375 min avro qənaət edə bilər.\nQeyd edək ki, Enrike ilk dəfə 2018-ci ilin iyulunda İspaniya millisinə baş məşqçi təyin olunub. Amma o, qızının ağır xəstəliyi səbəbindən 2019-cu ilin yayında yığmadan ayrılmışdı. 49 yaşlı çalışdırıcı ötən il noyabrın 19-də yenidən milliyə qayıdıb.


Deputatlar da radarlardan gileyləndi - Bizi çəkməsin\n“Ucnoqta.az” xəbər verir ki, “Yol hərəkəti haqqında” qanuna əlavə və dəyişikliklər müzakirəyə çıxarılıb. Qanun layihəsi barədə məlumat verən Milli Məclisin Hüquq siyasəti və dövlət quruculuğu komitəsinin sədri Əli Hüseynli bildirib ki, dəyişikliyə əsasən bundan sonra nəqliyyat vasitəsinin icarəyə verilməsinə dair müqaviləni, yaxud nəqliyyat vasitəsindən istifadə edilməsi və ya ona dair sərəncam verilməsi hüquqları ilə bağlı etibarnaməni təsdiq edərkən müvafiq icra hakimiyyəti orqanına göndərilən məlumat sırasına fiziki şəxslər qeydiyyatda olduqları və yaşadıqları ünvanı, mobil telefon nömrəsini və olduğu halda elektron ünvanını və sürücülük vəsiqəsinin nömrəsini, hüquqi şəxslər isə nəqliyyat vasitəsinin idarə olunmasını həvalə etdikləri şəxsin müvafiq məlumatlarını da əlavə etməlidir.\nMillət vəkili İqbal Ağazadə deputatların avtomobillərinin yollarda elektron radara düşməsindən və buna görə cərimələr tətbiq olunmasından şikayətlənib: “Konstitusiyaya görə, millət vəkilinə inzibati cəza tətbiq oluna bilməz. Ancaq avtomobili satarkən, dəyişərkən Dövlət Yol Polisinin əməkdaşları bildirirlər ki, bu avtomobilin 10 min manatlıq, 20 min manatlıq cəriməsi var, ödənməlidir. Deyəndə ki, bunun üçün inzibati protokol yazmalısan, imtina edir. Qanunla Konstitusiya arasında bu ziddiyyət aradan qaldırılmalıdır. Millət vəkilləri bəzən tədbirlərə tələsir, istər-istəməz avtomobillərin elektron radarlara düşməsi hallarına rast gəlinir”.\nYeni Azərbaycan Partiyası icra katibinin müavini Siyavuş Novruzov həmkarlarını qanuna əməl etməyə çağırıb: “Ortaya hansısa problemlər çıxarsa, millət vəkilinin mülkiyyəti, maşını toxunulmazdır. Ancaq bu, məhkəmənin qərarından sonra mümkün olar. Milli Məclisdə nəqliyyat vasitəsi ilə parlament rəhbərliyi və komitə sədrləri rəsmən təmin olunur. Ona görə də yol polisi bilmir ki, maşının içərisində gedən avtomobilin nömrəsi kimin adınadır. Biri qayınanasının, digəri kiminsə adınadır. Millət vəkillərinin istifadə etdiyi avtomobillərin nömrələri toplanıb Milli Məclisə təqdim olunsun, Milli Məclis də Dövlət Yol Polisinə təqdim etsin ki, onlar da bunu nəzərə alsınlar. İstənilən halda deputatların statusunu pozmaq olmaz”.\nBirinci vitse-spiker Ziyafət Əsgərov isə qeyd edib ki, Dövlət Yol Polisi İdarəsinin əməkdaşları dövlət nömrələrini bilirlər: “Ancaq yol polisi haradan bilsin ki, 120 avtomobil hansısa tədbirə tələsir. Ona görə də yaxşı olar ki, millət vəkilləri qayda-qanuna riayət etsinlər, qaydalar pozulmasın”.\n17 Oktyabr 2014 [17:31]


Ana səhifə » Xəbər lenti\t» Kuala Lumpurun mərkəzində Azərbaycan bayrağını əks etdirən videoçarx nümayiş olunub\nBu il 28 May - Respublika Günü Malayziyanın paytaxtı Kuala Lumpurda yaddaqalan tədbirlər və bayram əhval-ruhiyyəsi ilə qeyd olunub.\nAZƏRTAC xəbər verir ki, məşhur “Petronas” şirkətinin əkiz qüllələrinin yerləşdiyi şəhər meydanındakı nəhəng bilbordda dalğalanan Azərbaycan bayrağı fonunda bu əlamətdar gün ilə bağlı təbrik mesajı nümayiş etdirilən videoçarx təqdim olunub. Üç gün davam edən nümayiş şəhər sakinlərinin və qonaqların geniş marağına səbəb olub.\nÖlkəmizin Malayziyadakı səfirliyinin təşəbbüsü ilə baş tutan aksiya sosial mediada da geniş yayılıb.\nAzərbaycanın Malayziyadakı səfiri Qaley Allahverdiyev səfirliyin akkreditə olunduğu ölkələrdə yaşayan soydaşlarımıza müraciətlə bildirib ki, torpaqlarımızın işğaldan azad edilməsindən sonra şanlı tariximizdəki bu əlamətdar günü əsl bayram sevinci ilə qarşılayırıq. Diplomat bu tarixi günü dost Malayziya xalqı ilə birgə qeyd etməkdən məmnunluğunu bildirib.\nQeyd edək ki, mayın 28-də Malayziya XİN-in rəsmi “Facebook” səhifəsində Azərbaycan bayrağının fonunda təbrik mesajı paylaşılıb. Təbrik mesajında Respublika Günü təbrik edilib, Azərbaycan-Malayziya münasibətlərinin tarixinə qısa nəzər salınıb.\nBundan əlavə, Malayziyanın BERNAMA milli informasiya agentliyi və bu ölkənin ən çox tirajlı malaydilli qəzeti “Utusan Malaysia” tərəfindən 28 May - Respublika Günü ilə bağlı geniş materiallar dərc olunub.


İstedadına güvənən sənətkar\nAna Səhifə - ƏDƏBİYYAT - İstedadına güvənən sənətkar\nİstedadına güvənən sənətkar +\nXeyli müddətdir, onun haqqında bir məqalə yazmaq keçir könlümdən. Amma, nədəndir bilmirəm, əlimə qələm alıb yaza bilmədim. İstəyirdim yazacağım bu məqalə ürəkdən gəlsin, onun bütün şəxsiyyətini, yaradıcılığını dolğunluqla öyrənim, qələmə alım. Nəhayət ki, bu gün yazmağa qərar verdim. Haqqında bəhs etdiyim o şəxs çox istedadlı müğənni, mahir kanon ustası, tanınmış, bacarıqlı aparıcı Rəşad İlyasovdur.\nÖtən əsrin 90-cı illərinin əvvəlindən tanış olmuşam Rəşadla. O zamanlar AzTV-də ədəbi-dram verilişlər redaksiyası ilə əməkdaşlıq edirdim, tez-tez orada olurdum. Rəşadla tez-tez rastlaşırdım. İlk gündən diqqətimi çəkmişdi. Üzü mənə çox tanış gəlirdi. Sonradan bildim ki, o, Zərifə Eyvazovanın oğludur. Zərifə Eyvazova milli radiomuzda 40 ilə yaxın bir müddətdə jurnalist kimi fəaliyyət göstərib. Azərbaycan musiqisinə, mədəniyyətinə böyük töhfələr vermiş Eyvazovlar səcərəsinə mənsubdur. Xalq artisti, mahir kamança ustası Şəfiqə Eyvazova, əməkdar artist, ud ustası Yasəf Eyvazov da bu nəslin tanınmış nümayələrindən idi. Bu ailə Bakının məşhur Dağlı məhəlləsində seçilib-sayılan ailələrindən olub. Anam Nəcimə Nəzərli ilə Zərifə xanım Eyvazovanın uşaqlığı, gəncliyi bir yerdə keçib. Təbii ki, bu münasibətlərin olması bizi daha da yaxınlaşdırdı. O zamandan etibarən, bizim ünsiyyətimiz, dostluğumuz başladı.\nAzərbaycan Qızıl Aypara Cəmiyyətində işimlə əlaqədar, Cəmiyyət xətti ilə keçirilən tədbirlərin montaj edilib efirdə yayımlanması üçün tez-tez AzTV-nin Xəbərlər redaksiyasına gedərdim. Sujetləri məhz, Rəşad İlyasovla yığıb efirə verərdik. Rəşad xəbərlərin aparıcı rejissorlarından idi. Bu hal, bizim əlaqələrimizin günü-gündən möhkəmlənməsinə sirayət edirdi...\nGünlərin birində AzTV-də Rəşadın “Çardaş” klipi yayımlandı. Bu klip onu bir sənətçi kimi-kanon ustası kimi daha da tanıtdı. Böyük peşəkarlıqla, özünəməxsus tərzdə, şirinlikdə kanonu səsləndirməsi onun böyük musiqi dünyasından, istedadından xəbər verirdi. Bununla yanaşı o, məhz bu illər “Ümid” ansamblında, SSRİ Xalq artisti Zeynəb Xanlarova, Xalq artisti Nisə Qasımovanın ansambllarında çalışır. Arzusu isə müğənnilik etmək olur. Bu arzu ilə gərgin iş aparır, ayrı-ayrı konsert proqramlarında, toy şənliklərində özünü bir müğənni kimi göstərə bilir. Xoş bir təsadüf Rəşadın müğənnilik kariyerasına körpü rolunu oynadı. İstedadlı bəstəkar Novruz Aslanovla tanışlıq buna rəvac verdi. Məhz, Novruz Aslanovun və xalq artisti İlhamə Quliyevanın birgə istəyi ilə “İncitmə qəlbimi yaxud Yaşın nə fərqi var” mahnısını İlhamə xanımla birgə duet oxuması Rəşada təklif olunur. Bu mahnı və ona çəkilmiş klip Rəşad İlyasovu daha da tanıtdı, onun yaradıcılığına işıq saçdı. O, artıq bir müğənni kimi özünü təsdiq edə bildi. Novruz Aslanovla bu mahnıdan başlanan iş birliyi Rəşadın repertuarını bu bəstəkarın mahnıları ilə bəzədi. C.Cahangirov, F.Sücəddinov, E.Sabitoğlu, E.İbrahimova, Ə.Tağıyev, A.Səmədzadə, O.Rəcəbov, G.Həsənzadə, T.Hacıyev və digər bəstəkarların mahnılarına da müraciət edərək, gözəl nəğmələr ifa etməyə, onları tamaşaçıya, dinləyiciyə sevdirməyə müvəffəq oldu.\nRəşad İlyasovu digərlərindən fərqləndirən cəhət odur ki, o dərin musiqi biliyinə, savadına malikdir. Musiqi savadı onu bu çətin işin öhdəsindən asanlıqla, məharətlə gəlməsinə yardımçı olur. Rəşadda çox gözəl musiqi duyumu var. O, oxuduğu mahnıların sözlərinədə önəm verir. Mahnı seçimində onu şanslı müğənni adlandırmaq olar. “ Sənin gülüşlərin”, “Sədaqətim var”, “Gəl qayıdaq o sahilə”, “Azərbaycan bayrağı”, “Şirvan bayatıları”, “Ay gözəlim”, “Qurban verərdim”, “İnsaf da yaxşı şeydir”, “Azad bir quşdum”, “Sən gəlmədin” və s. Rəşadın ifasında ən sevilən, əzbərlənən, oxunan mahnılardandır.\nRəşad İlyasov şəxsiyyətində mən 3 cəhəti xüsusi qeyd etmək istəyirəm. Sənətinə məhəbbət və vurğunluq; yüksək mədəni və insani keyfiyyətlər; Vətənə, dövlətə, iqtidara sadiqlik. Məhz, bu cəhətlər Rəşadı səciyyələndirən keyfiyyətlərdəndir.\nRəşad İlyasov daim çalışır, yeni-yeni musiqilər, mahnılar üzərində işləyir, repertuarını zənginləşdirir, yeniliklərə imza atır. Yaradıcılığında çox fəallıq göstərir. Tez-tez müxtəlif televiziya və radio kanallarında, dövlət və digər tədbirlərdə, konsert proqramlarında çıxışlar edir, böyük coşqu və sevgi ilə qarşılanır.\nO, bir insan kimi çox kövrək qəlbli, ürəyi təmiz, səmimi, ailəsinə, elinə, obasına bağlı olan bir insandır. O, yüksək əxlaqi-estetik mədəniyyəti ilə diqqət çəkir. Çox gözəl, savadlı nitq qabiliyyətinə, ədəbi dilə malik bir aparıcıdır. Onun AzTV-də verilişlər aparması gözlərimiz önündə olub. Hazırda AzTV-nin ən uğurlu, ən çox baxılan, qısa müddətdə böyük rəğbət, populyarlıq qazanan “Yaradanlar, yaşadanlar” verilişini böyük şövqlə, sevgi ilə, yüksək peşəkarlıqla aparmasını xüsusi vurğulamaq lazımdır.Bu veriliş əsasən, musiqili və ədəbi olduğu üçün çox baxımlıdır. Rəşadın peşəkarlığı, biliyi, musiqiyə və ədəbiyyata bələd olması, verilişin qəhrəmanı haqqında müfəssəl məlumata malik olması, iştirakçı qonaqlara müraciətləri diqqət çəkir, tamaşaçıda böyük zövq hissi aşılayır.\nBir müddət öncə televiziyada yayımlanan “Bizimkilər” layihəsində Rəşad bir daha öz həssas musiqi duyumu, mahir ifa tərzi ilə tamaşaçıların zövqünü oxşamağa, onlarda rəğbət hissi aşılamağa müvəffəq oldu.\nÜmumiyyətlə, Rəşadın başqa verilişlərdə də aparıcılığı həmişə fərqliliyi ilə, baxımlı olub. Təbii ki, o, illərin təcrübəsindən məharətlə özünəməxsus tərzdə bəhrələnib.\nRəşad İlyasov çox şirin, məlahətli səsə malik olan müğənnidir. Xalq və bəstəkar mahnılarını yüksək şövqlə, təkrarsız ifa tərzi ilə dinləyiciyə çatdıra bilir. O, əsla heç kimi təqlid etmir. Var qüvvəsini sənətə, musiqiyə sərf edir. Repertuarında türk və fars mahnılarına da vaxtaşırı yer verir, onu özününki edir, hər zaman dinləyicilərin, pərəstişkarlarının zövqünü oxşayır.\nMütaliəni, polemikaları çox sevən Rəşad yüksək dünya görüşünə malikdir. O, böyük ədəb-ərkana, əxlaqa malikdir. O, həm də yüksək estetik mədəniyyətə, efir və səhnə mədəniyyətinə malikdir. Heç bir zaman efirdə, səhnədə artıq hərəkətə yol verməz, lazımsız sözlər, ifadələr işlətməz. Çox ünsiyyətcil, diqqətcildir. Həssas qəlbli, təvazökar, həyatsevərdir. O, kimsənin qəlbini qırmaz, bacardığı yaxşılığı edər, dəstək verər. Hər zaman böyük-kiçik yeri bilən Rəşad kimsənin arxasınca danışmaz, intriqalara baş vurmaz. Rəşadın həyatda bir meyarı var : “ Musiqi, sənət, ifa, ailə “.\nRəşad İlyasovu səciyyələndirən bir cəhət də onun çox dəyərli, etibarlı, sədaqətli, sabitqədəm dost olmasındadır. 25 ildən artıq bir müddətdə dostluq münasibətimizdə mən onun məhz bu müsbət keyfiyyətlərini görmüşəm və müşahidə etmişəm. Uzaq bölgələrə səfərlərə çıxmışıq, tədbirlərdə iştirak etmişik. Hər dəfə o, əsl dost olmasını nümayiş etdirib. Yüksək əxlaq tərbiyəsi görmüş Rəşad həm də çox mehriban ailə başcısı, sevilən atadır. Ailə xoşbəxtliyinin sevincini yaşayır, xalqına, vətəninə, millətinə layiqli övladlar tərbiyələndirir.\nO, vətənpərvər bir sənətkardır. Xarici qastrollarda da doğma Azərbaycanı ləyaqətlə təbliğ və tərənnüm edir. Dövlətə, dövlətçiliyə, iqtidara qırılmaz tellərlə, sevgi və məhəbbət hissləri ilə bağlıdır. Əksər dövlət tədbirlərində məmnuniyyətlə iştirak edir. Daim Prezident, Milli Məclis, bələdiyyə seçkilərində dövlət mənafeyindən çıxış edərək iqtidarın yanında olub, sadiqliyini nümayiş etdirib.\n2009 və 2016-cı illərdə keçirilən Azərbaycan Respublikası referendumunda fəallıq göstərib, xüsusilə, Yasamal və Xızı rayonlarında təbliğatı işlərdə iştirak edib. Rəşad hər zaman fəxrlə deyir: “ Ulu öndər Heydər Əliyev şəxsiyyətinin, siyasətinin layiqli davamçısı, Azərbaycan Respublikasının Prezidenti cənab İlham Əliyevin rəhbərlik etdiyi müstəqil Azərbaycan Respublikasının öncə vətəndaşı, sonra isə müğənnisi kimi fəxr edir, qürur hissi keçirirəm”.\nHazırda müğənnilik sənətini uğurla davam etdirən Rəşad dünya şöhrətli müğənni, SSRİ Xalq artisti, Dövlət mükafatı laureatı, Milli Məclisin deputatı, “Şöhrət” və “İstiqlal” ordenli Zeynəb Xanlarovanın rəhbərlik etdiyi ansamblda fəaliyyət göstərir, öz musiqiçi töhfəsini əsirgəmir.\nBu günlərdə AzTV-nin 60 illiyi təntənə ilə qeyd olunub. Fəxrlə demək olar ki, Rəşad İlyasovun həyatının 25 ili məhz, milli televiziyamızla bağlıdır. Bu Yubiley sevincindən ona da pay düşür desəm, yanılmaram. Milli Televiziyanın sıralarında rejissor, aparıcı, solist kimi fəaliyyətdə bulunaraq, həyatını bu doğma ocaqda – kollektivdə davam etdirir. O, öz istedadına, bacarığına güvənir, həyatın ona verdiyi nemətlərdən səmərəli istifadə edir.\nRəşad İlyasovla ünsiyyətdən, dostluqdan böyük zövq alıram. Çünki, onun yaradıcılığı çağdaş musiqi ifaçılığımızın müxtəsər musiqili ensiklopediyasıdır.\nO, hər zaman gözəl siması, təmiz qəlbi, nümunəvi davranışı, həzin ifası ilə dinləyicilər, tamaşaçılar, fanatlar tərəfindən sevilir, mahnıları ilə evlərin, ailələrin mehmanı olur.\nTükənməz istedad sahibi olan Rəşad dağ çayı, dağ şəlaləsi kimi çağlayan bir müğənnidir.\nRəşad İlyasov uğurun, sənətin axarında şərəflə irəliləyir, uğurlara imza atır. Bu yolda ona müvəffəqiyyət arzulayıram. Tale yollarında Ulu Yaradan sənə yar olsun, Rəşad.\n“Tərəqqi” medalçısı Qafar Əsgərzadə


Tədbirin moderatoru QMİ sədrinin müavini, Bakı İslam Universitetinin rektoru Sabir Həsənli Ümummilli lider Heydər Əliyevin Azərbaycanda dinə və dindarlara qayğısından danışıb. Bildirilib ki, Ulu öndər ölkəmizdə yeni məscidlərin tikintisinə, köhnələrinin isə təmirinə hər zaman xüsusi diqqət yetirirdi. Dindarlar Ümummilli lider Heydər Əliyevin diqqət və qayğısını hər zaman hiss edib və yüksək qiymətləndiriblər.\nQMİ-nin sədri şeyxülislam Allahşükür Paşazadə çıxış edərək bildirib ki, müasir müstəqil Azərbaycan dövlətinin qurucusu Ulu öndər Heydər Əliyevin həyatı boyunca Azərbaycan naminə göstərdiyi xidmətlər misilsizdir. Bu görkəmli şəxsiyyətin onilliklər ərzində Vətənə, millətə xidmətinin cövhərində böyük mənəviyyat sahibi olması dayanır. Heydər Əliyev ölkəmizi dini, etnik separatçılıq zəminində parçalamaq, mənəvi cəhətdən zəiflətmək, məzhəb ayrı-seçkiliyi salmaq istəyənlərin niyyətlərini puça çıxararaq dövlətçiliyimizi xilas edib. Milli və dini mənsubiyyətindən asılı olmayaraq bütün vətəndaşlarımızı azərbaycançılıq məfkurəsi ətrafında səfərbər etməklə Ulu öndər Azərbaycan dövlətçiliyinin sarsılmaz əsaslarını yaradıb. “Heç vaxt inamımızdan, dinimizdən uzaqlaşmayacaq və bu mənəvi mənbələrdən istifadə edərək gələcəyimizi quracağıq”, sözləri Heydər Əliyevin dünyalar qədər sevdiyi Azərbaycanın gələcək səadətinin təminində müqəddəs dinimizin oynayacağı rolu uzun illər əvvəldən düşündüyünü göstərir, Onun İslam dəyərlərinə sədaqətindən xəbər verirdi. Təsadüfi deyil ki, Ümummilli lider hakimiyyətə qayıdandan sonra ilk addımlarından birini məhz ibadət məkanına atdı - Təzəpir məscidini ziyarətə gələrək dindarlar qarşısında çıxış etdi, “Allahın yolunda hamımız bir olaq”, dedi. Ulu öndərin ilk sərəncamlarından biri nisgilli Bibiheybət məscidinin bərpası ilə bağlı oldu. Bibiheybət məscidinin təməlinin qoyulması mərasimində Ulu öndər deyib: “Biz Azərbaycanda bütün dini abidələri, ocaqları, müqəddəs yerləri sizinlə birlikdə bərpa edəcəyik. Bizim görə bilmədiyimiz işləri davamçılarımız sona çatdıracaqlar”.\nAzərbaycan Respublikası Prezidentinin İctimai-siyasi məsələlər üzrə köməkçisi Əli Həsənov tədbirdə çıxış edərək Azərbaycanın tarixinə qurucu və xilaskar kimi daxil olmuş Ulu öndər Heydər Əliyevin xalqımızın taleyində, mənəvi, siyasi və ictimai həyatında misilsiz xidmətlərindən danışıb. Bildirib ki, Ümummilli lider Heydər Əliyev 95 il bundan əvvəl Tanrının Azərbaycan xalqına bəxş etdiyi bir lider idi. O, nəinki özünün, ailəsinin, doğulduğu elin-obanın sonrakı taleyini müəyyən etdi, eləcə də Azərbaycan xalqının bugünkü inkişafının, bugünkü taleyinin müəyyən olunmasında əvəzsiz xidmətlər göstərdi. Heydər Əliyev məhz o liderlərdən idi ki, Azərbaycan xalqının həm keçmiş, həm bugünkü, həm də gələcək taleyində önəmli nümunələr yaratdı və bu nümunələr ətrafında Azərbaycan xalqı yaşayır, fəaliyyət göstərir və cəmiyyətimiz dünyaya çoxsaylı nümunələr verir - tolerantlıq nümunəsi, ictimai-siyasi sabitlik nümunəsi, xalqlar, millətlər, dinlər arasında birgəyaşayışın sivil normalarının gözəl nümunəsi. Biz bu nümunələrlə fəxr edirik və həmişə fəxr edəcəyik. Prezident İlham Əliyevin bu gün yürütdüyü siyasət hər bir taleyüklü məsələnin həllində həmişə öz ətrafında ölkənin ziyalıları, dövlət və ictimai xadimləri ilə bərabər din xadimlərini də birləşdirən Ümummilli liderin yaratdığı monolit milli-etnik birliyin nümunəsidir.\nMilli Məclisin İctimai birliklər və dini qurumlar komitəsinin sədri Siyavuş Novruzov bildirib ki, Ulu öndər Heydər Əliyev uzaqgörən, böyük siyasi xadim idi. Heydər Əliyevin hakimiyyətə qayıdışından sonra Azərbaycan dünya ölkələri arasında özünə layiqli yer tutdu. Bu gün Azərbaycan Ümummilli liderin ideyaları, strategiyası əsasında inkişaf edir. Ümummilli lider hər bir Azərbaycan vətəndaşının qürur mənbəyinə çevrilib.